HAMARKADA BETE PUSKAK EZIN BATUZ - PAIDEIA\nIruña-Veleiak hamar urte. Itxi gabeko auzia\n2006ko ekainaren 8a. Iruña-Veleia euskal mundura atera zen eguna. Egun hartan ezagutarazi zuten aztarnategian egindako aurkikuntza handia: K.o. III. mendeko 400 bat pieza, tartean euskarazko idazkunak zeudela. Harrezkeroztik, ostraken benetakotasunari buruzko eztabaida ez da amaitu.\nIruña-Veleiako aztarnategian aurkitutako kareharrizko aldarea. ARABAKO FORU ALDUNDIA\nBERRIA, 2016-06-05 / Iñigo Astiz\nAmaiera falta zaio Iruña-Veleia aferari. Bi aldeetan. Iruzurgilearen hatz marka falta dute faltsutzea izan zela diotenek, eta akademiako kritikoak isilduko dituen froga behin betikoaren zain jarraitzen dute benetakotasunaren aldekoek. Eta horretan heldu da urteurrena; hamar urte beteko baititu ekainaren 8an Euskal Herrian ondareari buruz egon den eztabaida nahasi eta luzeenak. Berez, bi urteko epean bilakatu zen ametsa amesgaizto, baina hamarkada beteko isatsa izan du eztabaidak. 2006ko ekainaren 8an aurkeztu zuen Kristo ondorengo III. mende inguruko 400 piezatik gorako multzoa jendaurrean Eliseo Gil eta Idoia Filloy arkeologoek gidatutako taldeak, eta, izan, Ponpeiakoen pare jartzeko modukoak ziren aurkikuntzak. Bazeuden kristautasunaren hedapenari buruzko teoriak aldaraziko zituzten marrazkiak, eta bazegoen euskarazko idazki sorta garrantzitsu bat ere. Baina horraino ametsa, zeren, ezohiko piezen kopuru handiak eta haien deigarritasunak zalantzak piztu, eta 2008ko azaroaren 19an inskripzioak faltsuak zirela ebatzi baitzuen Arabako Foru Aldundiak antolatutako aditu batzordeak. Orduan kendu zioten aztarnategia ustiatzeko baimena Lurmen arkeologia enpresari. Bi data horiek dira gakoa, baina itxiera falta du aferak. Jarraitzen dute benetakotasunaren aldekoek lanean; eta jarraitzen du instrukzio fasean aldundiak Eliseo Gilen aurka jarritako salaketak.\n«Iruzurra». Interneteko foro espezializatuetan kasik hasieratik entzun zitekeen hotsa, eta ahopeko elkarrizketetan ere aipatzen zen aukera, baina, esan, Joakin Gorrotxategi hizkuntzalariak esan zuen hitza publikoki lehenengoz: «iruzurra». Filologia Klasikoan doktore, Euskal Herriko Unibertsitateko katedradun eta EHUko Antzinaroko Zientzien Institutuko burua da Gorrotxategi, eta, dioenez, lehen piezak erakutsi zizkiotenetik izan zuen zalantza inskripzioekin, baina itxarotea erabaki zuen. «Gauzak barruan konponduko zirela espero nuen». Denbora pasatu ahala susmoa kezka bilakatu, ordea, eta, azkenean, 2007ko azaroaren 11n bota zuen barruan zerabilena, Koldo Mitxelenaren heriotzaren 20. urteurrenaren harira Gasteizen antolatutako kongresuan. «Egin beharreko zerbait egin nuen», dio orain, distantziarekin. «Oso gogorra izan zen hasieran, zeren jende guztiaren kontra egin behar izan bainuen. Jende guztiak esaten zuen bestea, eta horren kontra joatea tokatu zitzaidan, zantzu batzuengatik hasieran, baina gero eta gauza gehiago ezagutu, orduan eta argiago zegoen han iruzur bat zegoela».\nEuskarazko esaldiak, hieroglifiko itxurako irudiak, kalbario baten irudikapena... Ugaritasuna eta ezohikotasuna ditu argudio Gorrotxategik. Jakintza arlo gehiegitan, ezohikoegiak diren pieza gehiegi zeuden gune bakarrean, haren hitzetan, eta urteak dira bere jarrera argi duela. Modernoegia iruditu zitzaion Iruña-Veleian ikusitako euskara, ezinezkoa hango latina, eta pilatuz joan zitzaizkion argudioak gero. «Azkenean, seguru-seguru nengoen, eta segitzen dut seguru egoten».\nIruña-Veleiako multzoa benetakoa izateko zegoen gutxi gorabeherako probabilitate kalkulua ere egin zuen hitzaldi hartan Gorrotxategik. Artean, oraindik aditu batzordea sortzeko zegoenean. «Aurkitutako grafitoen artean, ostrakak ez dira %3 baino gehiago izaten; kalbarioaren piezari %1eko probabilitatea eman diot, beste %1ekoa faraoiei eta Nefertitiren aipamenari; beste %1ekoa Eneasi buruzko ostrakari, bere grafia eta geziengatik, akaso %5ekoa s-rik gabeko nominatiboen existentziari —eta esango nuke eskuzabal nabilela—. [...] Ondorioztatu daiteke pieza hauek guztiak elkarrekin gertatzeko probabilitatea minimoa dela. 3/100 x 1/100 x 1/100 x 1/100 x 5/100: hots, hamabostekoa hamar mila milioiko». Eta denborarekin ezkortasun bera azaldu zuten Arabako Foru Aldundiak sortutako aditu batzordearen bilkuretan izandako epigrafista, latin aditu eta arkeologoek. Euskal filologoak abangoardian.\nPuntu horretan dago kateatuta eztabaida aspaldi. Eta, gaiak azken urteetan izan duen nondik norakoa azaltzeko, balio dezake Alberto Barandiaran kazetariak aurkikuntzei buruz idatzitako Veleia afera liburuko ondorengo pasarteak. «Hori izan da Veleiaren historia: aditu gehienek bitxikeriak ikusi eta, hainbeste izanda, hain bereziak eta hain ezohikoak, faltsutzat jo dituzte. Lurmeneko kideak eta beste aditu batzuk, berriz, bitxikeria horiei azalpen logiko samarra ematen ahalegindu dira. Filloyk, nolanahi ere, bitxikeria ia guztientzako azalpenen bat aurkitu zuen Antzinateko Erroma zabalean. Ez zuen ondo azaldu, baina, nola zen posible bitxikeria guztiek Veleian eta III. Mendean bat egitea». Eta, geroztik, irmo daude beren jarreretan eztabaidako bi aldeak.\n«Nik ez dut sekula zalantzan jarri piezak benetakoak izatea. Estratigrafia arkeologikoan topatu genuen material hori, eta inork ez du demostratu hori horrela izan ez zenik». Iruña-Veleian egon zenean egindako geruzaz geruzako azterketa du oinarri Idoia Filloy arkeologoak. Arkeologian jartzen du berak pisua, eta horregatik ziurtasuna. Izan ere, Lurmen enpresako kide da Filloy, eta Eliseo Gilekin batera bera zen aztarnategiko zuzendari. «Piezak faltsuak direla esateko argumentazio akademikoak bakarrik eskaini dituzte. Grafitoetan agertzen diren irudi epigrafiko eta figuratiboak antzinatean ezinezkoak zirela esaten zuten batzordeko txosten haiek. Baina ikertzen jarraitu, eta ikusi dugu ustezko ezinezkotasun horiek dokumentatuta daudela sasoi erromatarrean». Alegia, izan daitezkeela ezohiko, baina ezohiko izateak ez duela esan nahi ezinezko direnik.\nAntzeko kexa darabil Juan Martin Elexpuru idazle, itzultzaile eta filologian doktoreak ere. «Beste testuinguru batean, frogatutzat eman behar litzateke piezen benetakotasuna, estratigrafia arkeologikoagatik, baina, behin puntu honetara helduta, arkeometria laborategi batek edo, ahal bada, batek baino gehiagok piezak benetakoak direla esaten dutenean emango da frogatutzat idazkiak erromatar garaikoak direla». SOS Iruña-Veleia elkarteko aurpegi ezagunenetariko bat da Elexpuru, eta bera izan da azken urteetan piezen benetakotasunaren aldeko eragile nagusietariko bat. Etengabea izan da haren eskaria: froga gehiago behar dira. Froga fisiko eta kimikoak, zehazki. Horrez gainera, benetakotasunaren aldeko txostenak biltzeko esfortzu handia egin dute Elexpuruk eta kideek. Orain dela aste gutxi antolatu zuten gaiari buruzko biltzarra, adibidez, Lurmen, Martin Ttipia eta Euskararen Jatorria elkarteekin batera. Baina izan dute kritikarik ere, salbuespen pare bat gorabehera, aldizkari zientifikoetan atera beharrean, testu gehienak sarean argitaratu dituztelako. «Eta batzordeko kideek zer publikatu dute aldizkari zientifikoetan, ba? Ezer ez!», egin du defentsa Elexpuruk.\nHasieratik izan du garrantzia kasuan berme zientifikoei buruzko eztabaida horrek; 2006ko ekainaren 8an egin zen aurkikuntzen lehen aurkezpen publikotik bertatik. Agertu, 2005eko eta 2006ko indusketa lanetan agertu zen ezohiko 400 grafitoko multzoa aztarnategian, eta, topatu zutenaren garrantzia igarriz, aurkezpen publikoa ikerketa zientifikoak baino lehen egitea erabaki zuen Eliseo Gilek zuzendutako taldeak. Eta, nolabait ere, lehen oker haren gainean pilatu dira geroztik eztabaidak. Denboraz begiratuta eta gerora izan diren eztabaidak ikusirik, argi baitago okerra izan zela aurkezpena egiteko aukeratutako modua. Gasteizko hotel batean. Gonbidatu sortarekin. Eta, batez ere, eztabaida zientifikoa egin baino lehen.\n«Dudarik gabe, konfunditu ginen». Orain aste batzuetako Arabako Alea aldizkariari eskainitako elkarrizketan dator Gilen aitortza. Piezen benetakotasuna defendatzen du, irmo, baina onartzen du hanka sartzea: azterketa akademikoen ostean egin behar zuten aurkezpen publikoa.\nIzan ere, denborak behartu egin ziren. Eta Veleia afera liburuan Barandiaranek indusketan aritutako hainbat arkeologoren adierazpenetan oinarrituta azaldu duenez, martxa bizkortze horrek izan zezakeen motiborik. Izan ere, 2002an hamar urteko hitzarmena zuen Euskotrenek Lurmen enpresakoekin, baina, babeslearen zuzendaritza aldatu zenetik, Gil ezeroso zebilen, eta aldundiaren babes handiagoa bilatu nahian zebilen. «Lurmeneko buruak garraio enpresa publikoaren babesaren morrontzatik libratu nahian zebiltzan». Eta aurkitutako piezak publikoki aurkeztuz, aldundia lotzeko aukera gertuago zegoen. Horregatik martxa aldaketa. Edo, behintzat, hori da Barandiaranek iradokitzen duen arrazoi posiblea.\nEta antzekoa da arazoa Iruña-Veleiako aurkikuntzen beste data funtsezkoan ere. Izan ere, 2008ko aditu batzordea eratzerakoan denborak ez errespetatu izana egotzi izan zaio maiz Arabako Foru Aldundiari. Eta bat egiten dute kritika horretan baita piezak faltsuak direla dioten ahotsetariko batzuek ere. 2007an heldu zen EAk, EAJk eta Aralarrek osatutako hirukoa aldundira, eta, aulkian esertzerako, mahai gainean topatu zuen aurkikuntzen arazoa Lorena Lopez de Lacalle Kultura diputatu ohiak. Horregatik Batzorde Zientifiko Laguntzailea deitutakoa sortzeko asmoa. 2008ko urtarrilaren 16an egin zuten lehen bilkura, eta azaroaren 19an azkena. Taldean, EHUko bederatzi irakasle, aldundiko hiru funtzionario eta Eliseo Gil. Kanpoko adituen laguntza eskatzeko aukera ere bazuten ikerlariek, eta, bilkuraz bilkura, beren ikerketen nondik norakoa aurkezten joan ziren. Aktetan ageri denez, saioz saio indartuz zihoan piezak faltsuak ziren ustea, eta azken bilkuran bertan kendu zion Lopez de Lacallek aztarnategia ustiatzen segitzeko aukera Gilen taldeari.\nAldundia presaz aritu zela diote SOS Iruña-Veleiakoek, eta irregulartasun administratiboak ere kritikatu dituzte. Erabakia hartu zenerako ofizialki Gorrotxategik bakarrik aurkeztu baitzuen bere txostena, eta, adituek idatzi beharrean, aldundiko idazkariak idatzi baitzuen ondorio bateratuen testua. Hurrengo hilabeteetan heldu ziren beste adituen txostenak ofizialki aldundira. Beren iritzia txosten forman gero eman bazuten ere, saio bakoitzeko aktetan argi ageri da aditu talde haren ikerketen nondik norakoa faltsutasunaren hipotesirantz lerratzen zela.\nBaina bada Lurmenekoek eta SOS Iruña-Veleiakoek behin eta berriz kritikatu duten beste datu bat ere. Lurmenekoei aztarnategia kudeatzeko eskubidea kendu ostean, Julio Nuñezek gidatutako EHUko Arkeologia saila baita egun aztarnategia ustiatzen duena. Eta Nuñez batzordeko kide ere bazen. Horregatik kexa: «Ezin zara aldi berean interesatutako parte eta epaile izan».\nKonplot moduko bat egon zela. Hori da benetakotasunaren aldeko zenbaiten hipotesia. Horretan dago Elexpuru, esaterako, eta berdin Filloy ere. Zehazki, «interes konfluentzia» hitzak aipatu dituzte haiek. EHUren aztarnategiarekiko interesa, batetik; Espainiako akademian baskonizazio berantiarraren teoriari eusteko gogoa, bestetik; zenbait hedabideren interesak, mundu akademikoaren lagunkoikeria, eta euskal filologoen antzinateko euskarari buruzko teoriei muzin egiteko errezeloa, azkenik. Horixe «interesen konfluentzia», Elexpururen hitzetan. «Interes handiak egon dira kupula baten aldetik aurkikuntzak faltsuak izan daitezen».\nZalantzarako motiboak bazeuden, ordea. Hor dago, esaterako, 2007an Lurmen uztea erabaki zuten hiru arkeologoen kasua. 2002az geroztik ziren aztarnategiko lan talde finkoko parte Jose Angel Apellaniz, Carlos Crespo eta Miguel Angel Berjon, eta bertan zeuden, beraz, indusketetan ezohiko piezak agertzen hasi zirenean. Ikusten zutenarekin eroso ez, ordea, eta aztarnategia uztea erabaki zuten. Iraultzen zuten lurra, topatzen zituzten piezak, begiratu, eta irudi edo idatzi arrastorik ez. Garbiketa gunera heldu, ordea, eta hantxe grafito, esaldi eta marrazkiak. Apellaniz: «Grafitoak agertzea ez da ezohikoa; ezohikoa da horrenbeste agertzea, eta, batez ere, horrenbeste agertzea gu ohartu gabe».\n«Hori normala da», argudiatu du aztarnategiaren zuzendari kide izanak, Filloyk. Dioenez, arkeologoek ez zioten sekula kezkarik azaldu, eta, gainera, normaltzat jotzen du garbiketa gunearena. «Iruña-Veleian ateratzen den material kopurua kontuan hartuta, garbiketa gunean atera ziren, hori indusketetan gertatu ohi den zerbait izaten da. Baina Iruñan satanizatu egin da guztia». Hori dio Filloyk, baina kontrakoa da Mertxe Urteaga Arkeolan arkeologia taldeko kide eta Irungo Oiasso erromatar museoko zuzendariaren iritzia. «Oso arraroa da arkeologoek kontatzen dutena gertatzea. Ez da gertatzen inoiz. Bat pasatzea izan daiteke, bi..., baina 400? Eta batez ere terra sigilatan da arraroa hori [buztinezko erromatar ontzi mota bat]. Sigilatak aukera ematen dizu behatza pasatzeko eta berehala ikusteko ea apainduta dagoen ala ez. Keinu hori arkeologo guztiok egiten dugu, automatikoki, gidatzen ari zarenean atzeko ispilutik begiratzea bezala. Horregatik, oso arraroa da ez ohartzea».\nErabat iraulita ikusten du eztabaida Urteagak. «Frogatu behar duena egia esaten ari dela da hipotesi berri batekin etortzen dena». Gertutik ezagututako kasu bat jarri du adibidetzat. «Gure taldeak zurezko egitura bat topatu zuen ibaian, eta esan genuen erromatar garaiko portu bat zela. Egin genituen ikerketa batzuk, eta konparatu genuen beste kasu batzuekin, eta hori izan zen gure ondorioa. Hori defendatzea izan zen gure lana. Hasieran egon ziren kezkak. Aipatu zen, adibidez, aurkikuntzak ez zuela inongo garrantzirik, topatu genuena erromatar garaiko ibaiko kai bat baino ez zelako. Baina erromatar garaian eta Atlantiko aldean portuak ez ziren itsasoaren lehen lerroan eraikitzen; babestu egiten ziren, eta guri zegokigun hori defendatzea. Beraz, noren ardura da Veleian agertu diren grafitoak benetakoak direla esatea? Bada aurkitu dituenaren ardura, eta berak egin beharko du gainontzekook haren argudiotara eramateko lana. Baina hemen gaizki ari gara, zeren ez baita beste aldekoen ardura faltsuak direla demostratzea: egin behar dena da zalantzen aurrean demostratu benetakoak direla». Iritzia aldatzeko erreparorik ez duela dio, baina oraingoz jasotako argudioak ez zaizkiola aski.\nBada Iruña-Veleiako eztabaida berezi bilakatzen duen beste faktore bat ere: 2009tik epaitegietan dago Iruña-Veleia kasua. Zazpi urte daramatza tramite fasean Arabako Foru Aldundiak Eliseo Gilen aurka jarritako salaketak. Iruzurra eta ondarearen aurkako kalteak egozten dizkio diputazioak arkeologoari, baina zazpi urteren ostean ezin ziurtatu epaiketa egingo denik ere. Eta, Urteagaren hitzetan, eztabaida zientifikoari «kalte» egiten dio judizializazio horrek. «Pertsona bati leporatu zaio berak egin dituela grafito horiek. Oso salaketa gogorra da hori, eta, zazpi urte pasatu ondoren frogatu ez badute salaketa hori, mesedez, utz dezatela bertan behera, zeren hemen ez baita egon errugabetasun printzipiorik: erruduntasun printzipioa izan da. Eztabaida testuinguru horretan lotuta dago. Hau dena linbo batean geratzen da, eta kendu behar da hortik, berriro jarraitu ahal izateko bide akademikotik».\nUrteen talaiatik, lasai mintzo da Gorrotxategi. Piezak faltsuak direla pentsatzen jarraitzen du, eta bere garaian egin behar zena egin zutela dio. «Arrisku gogor batean egon ginen, zeren, honek aurrera segitu izan balu denbora gehiagoz, bueno, nik uste dut kaltea oraindik handiagoa izango zela». Gaia itxita dagoen galdetuta, ordea, ezin baietz esan. Zientzia ez baita ixten, dioenez. «Edozein etor daiteke gure atzetik, eta esan genuena ez bazen ganorazkoa, ba, beti dago aukera baten bat etortzeko zer edo zer esatera. Lehenengo hitza hizkuntzalariok esan behar izan genuen; esan genuen, eta ematen du arrazoizko gauzak esan genituela, zeren geroztik ez baita etorri inor esanez guk esandako gauzak ez daudela ondo, eta hamar urte pasatu dira. Inor ez, esan nahi dut zientziaren aldetik. Filologo adituak, esperimentatuak».\nEtorkizun horretan du begia Filloyk, ordea. «Egia historikoa oso indartsua da. Aterako da beste nonbait Iruña-Veleiakoa berresten duen beste egia historikoren bat, eta, azkenean, frogatuko da zein izan zen historia». Froga behin betiko horien faltan, eta faltsutzailearen hatz markaren faltan, pieza faltan ikusiko du oraindik aurkikuntzen inguruko eztabaida Iruña-Veleiara begiratzen duen orok. Erabat ixteko azken pieza falta zaion ontzia bezala.\narkeologia erromatarkuntza iruña-veleia


Peseux (Jura) - Wikipedia, entziklopedia askea.\nChristian MATHEZ (2014-2020)\n46° 59′ 34″ N, 5° 21′ 59″ E / 46.992777777778°N,5.3663888888889°E / 46.992777777778; 5.3663888888889Koordenatuak: 46° 59′ 34″ N, 5° 21′ 59″ E / 46.992777777778°N,5.3663888888889°E / 46.992777777778; 5.3663888888889\nPeseux (Jura) (Frantzia)\nPeseux (Jura) (Jura)\nChampdivers, Chaussin, Chemin, Longwy-sur-le-Doubs, Saint-Aubin eta Saint-Loup\nPeseux Frantziako udalerria da, Jura departamenduan dagoena, Borgoina-Franche-Comté eskualdean. 2013an 276 biztanle zituen.\n2007an Peseux udalerrian erroldatutako biztanleak 276 ziren. Familiak 114 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 53 seme-alabarik gabeko familiak ziren, 37 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 123 etxebizitza zeuden, 114 familiaren etxebizitza nagusia ziren, 5 bigarren erresidentzia ziren eta 4 hutsik zeuden. 116 etxeak ziren eta 6 apartamentuak ziren. 114 etxebizitza nagusietatik 103 bere jabearen bizilekua ziren, 10 alokairuan okupaturik zeuden eta 1 doan lagata zegoen; 1ek gela bat zuen, 1ek bi zituen, 6 etxek hiru zituzten, 39 etxek lau zituzten eta 67 etxek bost zituzten. 92 etxek euren parking plaza propioa zuten azpian. 38 etxetan ibilgailu bat zegoen eta 68 etxetan bat baino gehiago zituzten.\nPeseux udalerriko biztanleria-piramidea 2009an .\n2007an lan egiteko adina zuten pertsonak 176 ziren, horien artean 126 aktiboak ziren eta 50 inaktiboak ziren. 126 pertsona aktiboetatik 116 lanean zeuden (61 gizon eta 55 emakume) eta 10 langabezian zeuden (3 gizon eta 7 emakume). 50 pertsona inaktiboetatik 21 erretiraturik zeuden, 17 ikasten zeuden eta 12 "bestelako inaktibo" gisa sailkaturik zeuden.\n2009an Peseux udalerrian 118 unitate fiskal zeuden, 286 pertsonek osaturik. Pertsona bakoitzeko diru-sarrera fiskalaren mediana urteko 18.416 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 6 eraikuntza enpresak ziren, 1 garraio enpresa zen eta 1 ostalaritza eta jatetxe enpresa zen.\n2000. urtean Peseux udalerrian 10 nekazaritza-ustiategi zeuden, 465 hektarea erabiltzen.\nWikimedia Commonsen badira fitxategi gehiago, gai hau dutenak: Peseux (Jura)\nOrriaren azken aldaketa: 17 martxoa 2019, 15:26.


Sahararrei elikagaiak emateko kanpaina abian da - Mondraberri\nSahararrei elikagaiak emateko kanpaina abian da\nSahararen Aldeko Euskal Karabanak Musakolako Eroskin jarri du elikagaiak biltzeko gunea. Gaur, bihar, asteartean eta asteazkenean egongo dira bertan, herritarren elkartasunaren esperoan. Pasa den urtean 8 tona bildu zituzten.\nTestua: mondraberri, Sahararen Aldeko Euskal Karabana / Argazkia: mondraberri.eus / 2017ko abenduak 29, ostirala\nSaharako errefuxiatuei janariak emateko premiazko proiektuak XIV. edizioa betetzen du aurten, eta pasa den urtean bezala, honako hontan ere Musakolako Eroski hartu herritarrekin bat egiteko bilgune.\nSahararen Aldeko Euskal Karabanako ordezkariek eskertu nahi izan dute arrasatearrek eta oro har euskal gizarteak beraien kausarekin duten atxikimendua.Elkartea, gaur, hilak 29, hilak 30, urtarrilak 2 eta 3an izango da Eroskin.\nProiektuaren xehetasunak (Sahararen Aldeko Euskal Karabana)\nSaharar Ilargierdi Gorriaren eskakizuna kontuan hartuta eta Herri Sahararrarekiko euskal elkarte ezberdinen elkartasunaren koordinazio politikoaren barnean, Sahararen Aldeko Euskal Karaban: Piztu Itxaropena martxan jarri dugu, S.E.A.D.en Aldeko "Otsailak 27" Euskal Elkarteen Koordinakundeak antolatuta.\nHurrengo otsailean aterako den karabana honen helburu nagusia herri sahararrari ahalik eta elikagai gehien eramatea da, Tindufeko (Algeria) errefuxiatuen kanpamenduetan pairatzen duten elikagai falta asmoz.\n42 urte atzerrian, Aljeriako "hamadan", pasa eta gero, nazioarteko laguntzak eusten ditu saharar errefuxiatuen itxaropenak, nahiz eta laguntza honen inguruan egiten den politikak zalantzak sortzen dituen atzerriratze behartu honi buruz. Hau da munduan dagoen krisirik luzeena Palestinakoaren atzetik. Ez da exodorik itsasotik basamortura, ez iparraldetik hegoaldera inmigrazio ekonomikorik saharar herriak jasotzen duenaren antzekoa. Errefuxiatuak dira arrazoi politikoengatik, ez goseteagatik ezta hondamendi batengatik ere, eta giza laguntzan ari diren norbanako askoren arabera garapen proiektuetan dirua jartzen duten instituzioek gatazka honen konponketan euren boto politikoa emango balute arazoa amaituta egongo litzateke.\nHurrengo urtarrilaren 31n amaituko den kanpaina honetan parte hartzeko, arroza, pasta, atun eta sardina kontserbak, azukrea, dilistak eta konpresen bilketa proposatzen dugu, hauek baitira estatu mailan Euskadiri tokatu zaizkion elikagai zein beharrizanen bilketak.


Irabazi arte, Fidel ? | Enbata\nHarrera / Artikuluak / Iritzia / Ikus Puntuak / Irabazi arte, Fidel ?\n« Christine Etchevers à Durango\nPaix ou Pacification ? L’Irlande du Nord après la défaite de l’IRA »\nJoan den hazilaren 25ean zendu zen Fidel Castro, batzurentzat askatzaile, beste batzurentzat aldiz diktadore. Hara zein izan diren Lider Maximoaren lorpenak eta huts egiteak. Egia ote da, batzuk diotena, Fidelen Kuba ez balitz izan asmatu beharko zitekeela?\nDuela gutti gipuzkoar lagun talde batekin afaltzen ari ginela, horietarik batek Kubarat egin bidaia izan ginuen aipagai nagusietako bat.\nHainbat xehetasun eta ikusmolde pertsonal aipatu zizkigun bertako egoera orokorraz, Fidelen itzalaz nahizta 10 urtetan ez gehiago poderearen lehen lerroan izan.\nDoi bat harritu nintzan jakitean, poderean ez izanikan ere, omen karrikako jendeak orokorrean bere aho mihitan zeukala etengabe. Aho mihitan alabainan bere iragana laudatzeko eta ere kritika egiteko gauregungo egoerari, bereziki ekonomikoari, buruz.\nLagun horren arabera, gauregun oraindik Kuban gehien saltzen diren liburuen artean dira urteetan zehar Fidelek egindako diskurtso bukaezinak zehazten dituztenak. Jakinik horietako hainbatek, bi edo hiru oren irauten dutela. Fidel y la Religion liburua delarik gehien saldua. Erlijionea aipatzean funtsean, lagun horrek erran zaukun, Fidelek duela gutti jakinarazi zuela ofizialki bere hiltzean bere gorputza kriogenitze prozesu baten bidez kontserbatua izan zedin, hainbat menderen buruan berriz bizia emaiteko gisan. Holako beste bitxikeria frango kondatu zizkigun afari hartan, bainan hala ta guziz, nolabaiteko mirespen bat agertuz orokorki Kubaz eta bere herritarretaz.\nEz gira imortalak\nHainbat egunen buruan, nik ere entzun dut beste guziek bezala, Raul Castrok iragartzen molde jakin eta tristean Fidel haundiaren hiltzea. Funtsean, Raul gisa hortan entzuteak oroitarazi zidan delako español telebixta kateko Francoren heriotzea jakinarazi zuen harena: doinua, hitzak eta aurpegi itxura berdintsua.\nSanta Katalina batez hil zauku beraz Fidel. Azaroaren 25 batez, 60 urte lehenago zen ere abiatu Granma itsas untzian Mexikotik Kuba konkistatzeko.\nNola ez pentsa 60 urteko bira horrek, bakotxari ere gure joan etorria seinalatzen duela. Ez gira imortalak. Fidel, bere ibilbidea, bere ideala imortal bezala ginituen eta tupustean Fidel hilkorra dela ohartu gira.\nAlabainan nere belaunaldiko hainbatentzat, ez dugu ezagutu Fidel baino eternalago iduri zuen lider iraultzailerik. Pentsa Fidelek “ezagutu” dituela 11 amerikar president, gutti aski denak entseatu direnak Kubako erregimenarekin eta hunen bultzatzailearekin akabatzen. 11 presidente yankee horiek ezagutu zuten Kuba eta Fidel, Fidel eta Kuba demokrazia ordezkatzaile eta partehartzaile, gero marxista leninista, berantago chavista, berantago oraino aitasainduzalea, baita españolista ere.\nItzalak bazituela alabainan. Itzala agian, hitz goxoegia dela aitortu behar ere. Beste hainbat buruzagi iraultzailek bezala, forma arras garbi eta diskretoan kontrario politikoak desagertarazi ditu fisikoki. Zerrenda beltz hortan sartu ote behar diren Camilo Cienfuegos eta Che Guevarra, bakotxak ikus dezala.\nBatzuentzat idolo miresgarri, beste batzuentzat despota odoltsua. Bere hiltzea dela eta, lerro beteka komentario eta hitzaldi ari dira betetzen eskuin eta ezker, espektro politikoan ere.\nFidelen hainbat kontrako ere ari zaizkigularik goresten bere karismoa eta ospea.\nDenak halere pundu bakar batzutan ados jartzen dira: hezkuntza eta bereziki unibertsitate maila, sozial erregulazioa eta osasun zerbitzu publikoa oraindik gauregun etsenplutzat hartuak dira.\nIkusiz 21. mende hastapen huntako kapitalismo liberal politikoki korrekto baten hedapena, baten batek dio Kuba ez balitz existitu, asmatu beharko zitekeela.\n11 presidente yankeek\nezagutu zuten Kuba eta Fidel,\nFidel eta Kuba\ngero marxista leninista,\nberantago oraino aitasainduzalea,\nbaita españolista ere.\nIraultza imortala da\nJoan den primaderan edo, entzun nuen azkenekoz Fidelen elkarrizketa bat zointan azpimarratzen zuen laster hil egingo zela, bainan Iraultza imortala zela, betirakoa.\nPentsatu nuen, urrun zirela jadanik Sierra Maestrako bizardun koadrilla lerdenen tiroketak eta asaldatzeak inperialista yankeak itsasorat botatzeko.\nPentsatu nuen ere gipuzkoar lagunak erran zaukunari: ugarte zoragarri hartan ikusi zituela nortasun kultural eta herrikoi paregabea, ikusi zuela ere ugarte hura jokoaren lupanar baten gisan, prostituzioa eta droga leku paregabeko gisa eta jadanik turismo salbai baten abanguardia gune gisa. Ezaugarri gisa omen dugu humanoek, hildakoetaz dugun kultoa eta biziaz haratagoaz dugun sinesmena. Ezaugarri horiek dituzte omen bideratzen erlijioneak eta sainduen kultoa. Hala gertatzen da hinduismoan edo katolizismoan bainan baita ere “erlijio” laiko diren leninismo edo maoismoan.\nOn edo txar, xuri ala beltz ? Puntaren puntan Fidel doi bat gris ikus dezakegu. Hilek aurpegian duten gris kolore harekin estalirik edo. “Cuando Sali de Cuba deje mi vida, deje mi amor…” dio omen bertako kantu batek, gipuzkoar lagunak erran zaukunaz.\nInpresio mixto eta gazi gozoarekin itzuli omen zen Kubatik. Bere azken hitzean azpimarratu zaukun, gauregungo Kuba “apurtuko” delarik, segituan beharko litaikela gisa bereko erresuma edo herrialde bat eraiki beste nunbait: Herri libre bat, bere buruaz eta bere iraganaz harro, bere kulturaz jabetua, edozoin inperialismo motari aurpegia emango diona eta globalizazio salbai eta apurtzaileari bestelako balore eta irrizpideak josiko dituenak, etorriko diren belaunaldieri independentzia eta libertatea ipar orratz gisa goretsiz.


Goierriko HitzaKultura Archives - Page 2 of 472 - Goierriko Hitza | Page 2 Kultura Archives - Page 2 of 472 - Goierriko Hitza\nNork A. Vierbücher\t- Aza 7, 2018\nOrtzadar Argazkilaritza Elkarteko lau kidek aintzinako eta gaurko Ordiziako argazkiak nahastuta erakusketa egin dute. Azaroaren 17ra arte egongo da ikusgai BarrenanArgazki erakusketa berezia prestatu du Ordiziako Ortzadar Argazkilaritza Elkarteak. Irag...... + Irakurri\nIdurre Eskisabelek ‘ Goseak janak’ poesia liburua argitaratu du\nNork L. Agirre\t- Aza 7, 2018\nIdurre Eskisabel Larrañaga (Beasain, 1970) kazetariak eta antropologoak lehen poesia liburua aurkeztu zuen atzo Susa argitaletxearekin: Goseak janak. Bereziki kazetaritzan, artikulugintzan jardun du urte luzez Eskisabelek, baina orain, isileko jardun ...... + Irakurri\nNork A. Maiz\t- Aza 7, 2018\nRuper Ordorika disko berria besapean duela dator Zegamara\nSan Martin egunaren bueltan ekitaldi sorta antolatu dute Zegaman, eta egitarau horren barruan, Ruper Ordorika etorriko da. Kantari oñatiarrak Bakarka disko akustikoa argitaratu berri du, eta hala etorriko da Zegamara ere, bakarka eta modu akustikoan. Kontzertu...\n‘Moko zorrotza’ antzezlanak harrera beroa izan du\nJon Plazaola eta Aitziber Garmendia aktore goierritarrek Moko Zorrotza antzezlana eskaini dute asteburuan, Zumarragan. Zelai Arizti aretoa leporaino beteta zela egin zuten emanaldia. Jendeak gogotik egin zuen barre, eta bukaeran txalo zaparrada luzea eskaini zien bi...\nNork Aimar Maiz\t- Aza 6, 2018\nProiektuak lehiaketara aurkezteko epea azaroaren 30era arte da. 10.000 euroko beka jasotzen duenak 2019an garatuko du lana. 'Eusko Folklore Urtekaria'-ren 52. zenbakia atera du FundazioakJose Migel Barandiaran ondarea eta izena gobernatzen eta zabaltze...... + Irakurri\n« Aurrekoa 1 2 3 4 … 472 Hurrengoa »


Zein da aurrefabrikatutako kabinaren haizearen eta presioaren erresistentzia?\nJendearen ardatzetako bat izan da beti, aurrefabrikatutako depositua bere osotasunean oinarrizko moduluak, kaxa biribileko moduluak, teilatu moduluak eta instalazio osagarriak eta abarrek osatzen dute, batez ere modulu desberdinen arteko lokailuaren bidez. prefabrikatutako kabina aztertu beharra ...\nZentral fotovoltaikoen ospea dela eta, hainbat galdera garrantzitsu daude zentral fotovoltaikoetarako modulu aurrefabrikatu fotovoltaikoen inguruan. Zer da modulu aurrefabrikatu fotovoltaikoa? Zein dira horren onurak? Zer da modulu aurrefabrikatu fotovoltaikoa? Oinarrian ...\nZeintzuk dira 35kV koadro transformadore fotovoltaikoaren neurketa eta kontrol gailu adimendunak?\nZein dira 35kV zentral fotovoltaikoko kutxa transformadorearen neurketa eta kontrol gailu adimendunak? Orokorrean, neurketa eta kontrolerako gailuak daude potentzia, gasa, ingurumena, segurtasuna eta bestelako alderdietan. Gailu hauek transei buruzko datuak bildu, transmititu eta eraldatu ...\nEuropar motako kutxa transformadorearen printzipioa eta egitura zehatz-mehatz aurkezten dira\nGero eta toki gehiago kutxa fotovoltaikoa aldatzeko, kutxa aldatzeko eta Europako kutxa aldaketan eta Amerikako kutxan aldatzeko banatuta erabiltzeko, honako Nuo elektrizitatea Europako kutxa aldaketaren printzipioa eta egitura zehatz-mehatz sartzeko, lagunduko dizut espero dut. Europako kutxa motako azpiestazioa eta tradizio ...


Scorceseren maisutasunak “The Irishman”en txunditu gaitu | Zinema | Pantaila handian\nYou are here: Home ∼ 2019 ∼ October ∼ 14 ∼ Scorceseren maisutasunak “The Irishman”en txunditu gaitu\nNew Yorken mundu mailako estrenaldia egin zutenean bezala, Londresen, BFI London Film Festival-en, nazioarteko premièrean ere kritika txundituta utzi du Scorceseren azken lanak. Kritikoen batzuen arabera, azken 30 urtetan egindako New Yorketarraren lan onena da. Berriz erakutsi du plano sekuentzien koreografian maisua dela eta aktoreen lan itzela du. Horiek gaztetzeko erabilitako teknologia berria eta Netflixen babesa, zinearen beste iraultza Scorceseren arabera, izan dira jarraitu dugun prentsaurrekoaren muinan.\n“The Irishman“ Frank Sheeran (Robert de Nirok gorpuztuta), Mafiaren hitzaile ezagun baten historia kontatzen du. Irlandar jatorriko Bigarren Mundu Gerrako beterano horrek ustez 1960 eta 1970 hamarkadetan Ameriketako Estatu Batuetako sindikatuen burua zen Jimmy Hoffa hil zuen 1975an. Hoffaren paperean ederki dago Al Pacino. De Niroren patsadak eta gogortasunak ere izugarri jokatzen du biolentziaz, traizioaz eta porrota moralari buruz ari den film honetan. Agian, dela den, gehien gustatu zaidana, Joe Pesci da, erretiroan zegoen aktorea. Bere ohiko paper histrionikoetatik aldetuta, interpretazio lasaia, barneratua ematen du, De Nirorekin batera Scorceseren “Godfellas” film ezaguneko beste aktore nagusiak.\nFilma zoragarria da, Scorcesek ederki filmatu ohi duen mafia historia estetikoki menderatzailea baina aldi berean intimoa. Familia garrantzitsua den mundu batean, odoletako familiari traizioa agertzen diguna. Sheeranen alaba dugu horren adierazle, “El Piano”ko Anna Paquinek gorpuztua. Ohi bezala txunditu naute bereziki Scorcesek plano sekuentzietan egiten dituen koreografiek. Dena segundura neurtuta.\nScorcese bera prentsaurrekora lagundu behar izan dute baina prentsaurrekoa gidatzen eta galderak erantzuten azkarra dela argi utzi du. Netflixen babesa izan duela galdetu diotenean, iraultzatzat jo du. Izan ere esan du, ¨zineman, ikusleekin disfrutatzeko esperientziari heldu behar zaio bai, baina filma lehenik eta behin egin behar da¨. Eta horretarako ezinbestekoa izan du plataforma erraldoiaren laguntza. 159 miloi dolarreko, gutxi gorabehera 140 miloi euroko aurrekontua izan du filmak, besteak beste aktoreak gaztetzeko erabili duten teknologia berriagatik. Horrela duela bi urte, bi estudio garrantzitsuk jan zuten filma finantziatzeko hitza.\nGeorge Lucasek sortutako efektu digitalen konpainiak CIG teknologia, gaztetzeko teknologia “makilaia zaharraren ordezko baino ez da” esan du Scorcesek. 75 urte dituen Robert de Nirok txantxa egin du galdetu diotenean “karrera beste 3 hamarkadaz luzatzeko aukera ematen dit” esan du. Scorceserekin estrainekoz lan egin duen Al Pacinok aktoren lana gogoratu du, “nik ez diot garrantzia ematen nola nagoen, nire interpretazio egiten du” esan du eta azpimarratu “gainera itxuraz gazteago eman dezakezu baina nola mugitzen zara ere garrantzitsua da. Ez du zentzurik gazteago ematea eta zahar baten mugimenduak izatea“. Pacinok ere 79 urte bete ditu aurten.\n30 urtez luzatzen den istorioa, besteak beste Kennedytarren eta Martin Luther Kingen hilketak narrazioan barneratu filma egitea asko kostatu zaie. 1995an, “Casino”n azkenengoz elkarrekin lan egin zutenetik de Nirok eta Scorcesek berriz lan egin nahi zuten. 2004ean “I Heard You Painted Houses” (mafiaren kodea hiltzailea esateko) liburu biografikoa eman zion agenteak De Nirori eta aukera ikusi zuten. Baina “eskubideak lortzen asko kostatu zitzaizkigun” onartu du hemen ere ekoizlea ere den aktoreak. Besteak beste, liburuaren idazleak, Charles Brandtek gauza batzuk gehitu nahi zituelako Scorcesek berak eta Steven Zaillan gidoilariak egindako gidoiari.\nJoe Pesci eta Robert de Niro ©Netflix\nLuze kostatu zen ere Al Pacino konbentzitzea eta jada erretiroan zegoen Joe Pesci. 50 aldi eskatu omen zioten. De Niro izan da nagusi horiek proiektura ekartzen. Proiektua luzatzen zenez, Scorcesek berak hiru film zuzentzeari ekin dion, proiektua gehiago luzatuz. Horrek ekarri du aktoreak gaztetzearen beharra “Beste aktore batzuekin lan egin genezake” aitortu du Scorcesek, baina agian traizioa litzateke proiektuaren atzean egon den De Nirorentzat. BFI London Film Festival itxi ondoren eta beste zinemaldietatik pasa ondoren, Estatu Batuetako eta Britania Handietako hainbat zine aretora iritsiko da azaroaren 1ean eta hila bukaeran Netflixen izango da.\nPosted in Zinema jaialdiak Tagged "The Irishman", Al Pacino, Anna Paquin, Joe Pesci, Martin Scorcese, Robert De Niro


Santiago elizatik gertu dago Etxenagusi, Zubietako eskolak pasa eta berehala, inguruko baserri askotara iristeko balio duen bidegurutzearen ondoan. Hemendik joaten da Lizarraga, Etxeberriaga, Araundi, Petritza eta beste hainbat baserritara.\nXIV. mendean agertzen da Etxenagusiren izena lehenengo aldiz, 1379an, Zubieta Donostia eta Usurbilen artean zatitu zen garaian. Orduan, Etxenagusi Donostia aldean geratu zen. XVI. mendearen hasieran ere aipatzen da oinetxe hau. 1518an hain zuzen, Aizpurua etxearen bi erroten erabilerarako egindako kontratuan bazkide gisa onartzen dute Etxenagusi, eta errotak erabiltzeko eskubidea bereganatzen du horrela. "Maria Miguel de Echenagusia, dueña de la casa de Echenagusia, en las mismas condiciones de los demás socios..." agertzen da idatzita Zubietako Komunitateko dokumentu batean. Ordutik, Etxenagusi Komunitateko partaidea da. Agiri hura Usurbilgo "Sant Salvador" parroki-elizan izenpetu zen, Martin de Lasarte, Usurbilgo alkatea, lekuko zela. Idazkaria Antonio de Achega zen.\nLuis Murugarren historialariak dioenez, Juango de Echenagusia urteko Usurbilen ezagutzen den lehenengo erroldan (1499) azaltzen da.\n1586an, Ramus de Echenagusia zen Etxenagusi oinetxeko jabea. Anton de Echenagusia aitarengandik jaso zuen jabetza. Lehenagoko jabea Ramusen amona izan zen, Maria Miguel de Echenagusia. Ramusen emaztea Maria Perez de Arzabaleta zen.\n1586an Domingo de Echenagusia Irigoyenen aipamen bat egiten da auzi batean. Zera esaten du: "la casa de Echenagusia de mi abolengo y tronco...". Bere aitona Juan de Hechenagusia zen; aita, berriz, Domingo de Hechenagusia. Ramus de Echenagusiaren lehengusua zen.\nUrte berean, 1586an, Maria Perez de Echenagusia izena ere agertzen da. Domingo de Echenagusiaren arreba zen; senarra, berriz, Domingo de Soroa y Berridi zuen.\n1600ean, Alonso de Idiaquez, Atxegako dorreko jauna, Maria de Echenagusiarekin ezkondu zen. Atxegako etxekoandrea "andere nagusia" deitua azaltzen da ezkontza liburuetan.\n1625ean, Lope Martinez de Isastik ere aipatzen du "Echenagusia" deitutako oinetxea, Compendio Historial de Guipúzcoa liburuan.\n1645ean, Alonso de Echenagusia eta haren arreba Magdalena Usurbilgo auzotarren aipamen bat dago. Seguru asko etxe honetakoak zituzten arbasoak. 1666an, Baltasar de Echenagusia izenekoa, Usurbilgo herriko probestua zen, eta 1681ean, Baltasar de Echenagusiaren aipamen bat ageri da berriro Zubietako auzi batean. 1619an jaioa zen.\n1869an, baserriaren jabea Maria Victoria Larreta tolosarra zen.\nOrain dela gutxi arte, Baztango Elizondoko Isabel Zabalaren ondorengoak ziren baserriaren nagusi. Isabel Zabalarenak ziren Etxenagusi eta Berridi baserriak. Biak batera saldu zizkieten bertan maizter bizi ziren familiei.\nEtxenagusin Mendizabal familia bizi da gaur. Jose Anjel Mendizabal Gorrotxategi, baserri honetako semea, Juana Arregi Aranbururekin ezkondu zen, 1920 aldera. Juana Zuastin bizi zen, baina Puelazarreko alaba zen. Bost seme-alaba izan zituzten: Piedad, Daniel, Joxepa, Luix eta Mari Karmen. Zortzi-hamar behi izaten zituzten ukuiluan. Egunero 30-40 litro esne hartu, marmitak astoan kargatu, fruta eta babarruna buru gainean jarri, eta Txaparreneko geltokira joaten ziren Etxenagusikoak. Han trena hartu, eta Amaran etxez etxe partitzen zuten esnea, Mari Karmenek kontatzen duenez. 1980 aldera kendu zituzten behiak.


Nola aprobetxatu eta sustatu infografiak Martech Zone\nIgandea, azaroa 13, 2011 Igandea, urria 4, 2015 Douglas Karr\nMarketineko infografiak arreta handiko iturri izan dira Martechentzat. Horrenbeste sortu nuen Google Alerts terminoarentzat Infografia eta egun osoan errepasatzen ditut. Infografiak hain ezagunak direnez, edukien industria larritzen ari da infografia txarrak… Beraz, partekatzen dugunarekin edo partekatzen ez dugunarekin nahiko zorrotzak gara beti balioa ematen ari garela ziurtatzeko.\n10 arrazoi infografiak zure edukia merkaturatzeko estrategiaren parte izan behar du.\nZergatik egiten dute infografiak marketin tresna bikainak?\nNola ikertu eta diseinatu infografia?\nInfografiarako letra-tipo eta kolore egokiak aukeratzea\nZer da infografia bikaina?\nInfografia garatzeko eta diseinatzeko garestia izan daiteke, askotan 2,500 $ baino gehiago kostatzen da bakoitza! Ez utzi hau irakurtzea oraindik, ordea! Ez duzu infografia diseinatu beharrik aprobetxatu itzazu. Infografiak bereziki partekatzeko diseinatuta daude ... beraz, infografia bikainak aurkitzea eta zure gunean jartzea estrategia bikaina da oraindik ere. Google Alertak alde batera utzita, infografiak biltzen dituzten gune bikainak ere badaude. Zurea bidaltzen ere saia zaitezke ... askok kontu bat gehitzen uzten dizute!\nAurkitu Infografia Linean\nAlltop Top Infographics - Infografia baliabide nagusien agregatzailea.\nB2B infografia - infografia cool B2B Marketinean.\nBost zutabea - infografia diseinu enpresa izugarria.\nCool Infografia - infografia bikainak partekatzera zuzendutako bloga.\nEguneko infografia - Infographic World-eko gune bat, infografien garatzailea.\nGraphs.net - infografiak partekatzeko beste gune bat.\nMaitasun Infografia - Interneteko merkatari talde txikia, infografietarako baliabide bat sortzeko elkartu dena.\nInfografia zerrenda - infografia partekatzeko blog bat.\nInfografiaren erakusleihoa - Webeko infografia eta datuen bistaratze onenen bilduma!\nNowsourcing - Nowsourcing-eko bezeroentzako diseinatutako infografia bilduma.\nBidali infografia - Killer Infographics-ek egina.\nVisual.ly - infografia aurkitzeko eta partekatzeko gune bikaina.\nVisual Loop - Gure bizitza ulertzeko prozesua zertxobait errazten duten ... edo ez Infografia, Mapak, Diagramak eta mundu osoko beste hainbat Bistaratze Diseinuetarako esteken korronte etengabea.\nVoltier Creative - infografia diseinuaren beste enpresa izugarria.\nEta hona hemen artikulu bat 100 baliabide infografiko gehiago linean!\nNola aprobetxatu infografia bat\nGustuko duzun infografia aurkitu ondoren, zer?\nGehitu idatzizko edukia infografiari buruzko funtsezko gogoetekin, zer gustatzen zaizun eta zergatik erabaki zenuen zure ikusleekin partekatzea. Bilatzaileek ezin dituzte infografia bateko hitzak irakurri, baina horrekin batera datozen hitzak irakur ditzakete zure gunean. Idatzi eduki erakargarri onak zure gunea topatuko duena ... zure infografia ez bada ere!\nKopiatu edo txertatu? Normalean, infografiak kodearekin batera argitaratzen dira infografia txertatzeko eta zure gunean partekatzeko (normalean iturburura itzultzen den gako-hitz esteka batekin). Martech-en, normalean jatorrizko infografia gure zerbitzarira igotzen dugu, ostalari azkarra dugulako eta edukiak banatzeko sare bikaina dugulako (powered by StackPath CDN. Infografiak fitxategi handiak dira ... beraz, zure webgunean azkar zerbitzatu ezin badituzu, erabili txertatutako kodea!\nSustatu infografia! Ez da nahikoa infografia bat argitaratzea eta norbaitek aurkitzea espero izatea. Infografia argitaratu bezain laster, sustatu edonon! LinkedIn, StumbleUpon, Twitter, Facebook, Digg, Reddit, Google + ... edonora eta edonon eman dezakezu hitza, egin. Idatzi iritzi edo deskribapen sinesgarriak eta erabili informazioa bilatzerakoan jendeak bilatuko lituzkeen terminoak diren etiketak.\nZure partekatzen ari bazara infografia propioa, bidali ezazu bezalako guneetara Visual.ly esposizio osagarria lortzeko. Gainera, jarri Prentsa-oharra atera. Nazioarteko prentsa oharren banaketak milaka dolar izan ditzake, baina arrakasta handia izan du autoreak oso handiak dituzten guneek nazioartean banatzen dituzten infografiak lortzeko.\nAprobetxatu infografiak zure webgunera edo blogera askoz trafiko eta arreta gehiago eskaintzeko. Funtzionatzen duen estrategia da!\nTags: infografia erosiinfografia diseinatuinfografiak banatuaurkitu infografiakinfografia sustapenainfografia estrategiakinfografia iturriakaprobetxatu infografiakinfografiak sustatuinfografiaren arrazoiak\n9 otsailak 2012, 8: 33etan\nDouglas, infografiak aurkitu berri ditut (batez ere Pininterest-enak) eta benetan eskertzen ditut zure azalpenak eta baliabideak. Bero, Susan\n9 otsailak 2012, 11: 28etan\nMila esker @ social_lady1: disqus!\n26 otsailak 2012, 8: 52etan\nKaixo, Douglas, mezu bikaina, zure irakurleentzako beste iradokizun batzuk gehitu nahi dituzu. Lehenik eta behin, Infografiarako AllTop (http://infographics.alltop.com/), non topatuko dituzun gai honi buruzko blog eta gune nagusiak. Eta gure Visual Loop (http://visualoop.tumblr.com/), mundu osoko 20.000 (!) infografia itxita dago.\nMantentzeko lan handia da!\n26 otsailak 2012, 5:49\nEskertu, gehitu besterik ez duzu egin!\n@ NigelMF1: disqus Eskerrik asko! Horiek zerrendan gehitu ditut!\nSep 16, 2015 1: 02 PM\nZerrenda bikaina! Nire gogokoenetako bat Alltop da, infografiarako ere bai baina ia denetarako! Alltop-ek literalki orrialde bat du!


Ibon Carmona 2016-11-14 15:26 Osasuna Bergara GAURKOAK\nAmaia Txintxurreta 2016-11-09 10:19 Osasuna Bergara\nJulen Iriondo 2016-11-02 11:47 Osasuna Bergara Debagoiena HEMEN DEBAGOIENA\nErizainak Zubillagara joango dira txertoa ematera\nOihana Elortza 2016-11-02 08:49 Osasuna Oñati\nOsasun etxeko erizainak Zubillagara joango dira gaur eguerdian hango nagusiak gripearen kontra txertatzera. Txertoa hartzeko interesa duenak osasun txartelarekin edo NAN agiriarekin joan behar du. Zubillagako eskolara joango dira erizainak 14.00etan.\nJulen Iriondo 2016-10-28 15:07 Osasuna Bergara\nEguaztenean, azaroak 2, Osintxun izango dira anbulatorioko kideak, hala nahi dutenei gripearen kontrako txertoa jartzeko; 12:00etatik 12:30era izango da, liburutegian. Labegaraietara, ostera, hurrengo egunean joango dira, eguenean. 11:00k eta 12:00ak artean egongo da txertoa jartzeko aukera, kiroldegian.\nZer jan udazkenean?\nAmaia Txintxurreta 2016-10-25 17:12 Osasuna Oñati HEMEN DEBAGOIENA\nGorputzak sasoi honetan dituen beharrak asetzeko aproposenak diren jakiak zeintzuk diren azaldu ditu Amaia Diaz de Monasterioguren nutrizionista oñatiarrak, Lagun Leku elkartean eskainitako hitzaldian.\nAbian da gripearen aurkako txertatze kanpaina\nImanol Beloki 2016-10-25 14:54 Osasuna Debagoiena GAURKOAK\nGripearen aurkako kanpaina hasi berri da, eta hainbat herritar ari dira egunotan osasun zentrora joaten txertoa hartzera. Urriaren 17an hasi zen kanpaina, eta abenduaren 17ra arte iraungo du.\nJosu Bilbao 2016-10-21 13:23 Osasuna Debagoiena\nKirola, osasun mentala lantzeko tresna gisa\nJokin Bereziartua 2016-10-10 17:17 Osasuna Debagoiena\nSan Juan de Dios ospitaleak eta San Juan de Dios fundazioak osasuna eta kirola lantzeko lehen jardunaldia antolatu zuten urriaren 4tik 6ra. Antolatzaileen arabera, jarduera fisikoak ondorio positiboak ditu buruko osasun-arazo larriak dituzten pertsonengan.\nUrriaren 17an hasiko da gripearen aurkako kanpaina\nJokin Bereziartua 2016-10-10 15:05 Osasuna Debagoiena\nOsakidetzak jakitera eman du datorren astelehenean, urriak 17, jarriko dutela martxan 2016ko gripearen aurkako kanpaina. Debagoieneko ospitalean, Arrasateko anbulatorioan, astelehenetik egubakoitzera bitartean hartu ahalko da txertoa, txanda aldez aurretik hartuta. Kanpaina abenduaren 17an amaituko da. Informazio gehiagorako, hemen klikatu.\nOihana Ezkurra: "Ahul daudenekin adi ibili behar dugu gripea dela eta"\nIbon Carmona 2016-10-06 16:19 Osasuna Debagoiena\nPilates ikastarorako izen ematea zabalik\nXabi Gorostidi 2016-09-15 16:12 Osasuna Aramaio\nUrrian hasi eta ekainera arte luzatuko da eta saioak astelehen eta asteazkenetan izango dira, udaletxean, 19:30etatik 20:30etara. Urteko kuota 115 eurokoa izango eta plaza mugatuak izango ditu. izena emateko udaletxetik pasa beharko da irailaren 23a baino lehen.\nUrriaren 4an adineko pertsonen erorikoak saihesteko ikastaroa\nXabi Gorostidi 2016-09-15 12:50 Osasuna Arrasate\nEkimena Osakidetzaren eta Arrasateko Udal Kirol Zerbitzuen eskutik dator. Tailer sorta 65 urtetik gorakoentzako prestatu dute eta, gehienez, 30 lagunentzako tokia egongo da. Izen ematea Arrasateko Ospitalera (943 035 302) edota Osasun Zentrora (943 035 250) agertuz edo deituz egin daiteke.\nIñigo Urkulluk eta Jon Darponek Debagoieneko ospitalea bisitatu dute\nXabi Gorostidi 2016-07-15 13:25 Osasuna Debagoiena GAURKOAK\nDuela gutxi, Euskadi mailan lehen aldiz, Joint Comission nazioarteko egiaztagiria jaso dute Debagoieneko ospitaleak eta Oñatiko osasun zentroak. Hori dela eta, lehendakariak eta osasun sailburuak bertako profesionalak pertsonalki zoriondu dituzte.\nMirari Altube 2016-06-17 09:03 Osasuna Arrasate Debagoiena\n‹‹ Aurrekoak 1 2 3 4 5 6 7 ... 46 47 48 49 Hurrengoak ››


Nola zaindu azala maskarak luzaroan erabiliz gero | Policlínica Gipuzkoa\nMaskarak erabiltzeak bi arazo sor ditzake larruazalean. Alde batetik, aurretiko gaixotasunek okerrera egin dezakete, hala nola akneak, errosazeak edo dermatitis seborreikoak. Bigarrenik, azalean inolako arazorik ez duten pertsonei narritadurak, igurtziak, hantura edo dermatitisa eragin diezaiekete. Horrelako arazoak nabarmen murriztu daitezke maskara egokia erabiliz. “FFP2-ek birusaren hedapena babesten eta eragozten dute, baina askoz gehiago narritatzen dute azala. Osasun langileek bakarrik behar dituzte”, azaldu du Jorge Soto doktoreak. Gainerako herritarrentzat, maskara kirurgikoak edo oihalezkoak gomendatzen dira, “oihalezko maskara kirurgikoa baino okerragoa da, baina pertsona batek jasan dezakeen bakarra bada, hobe da hori erabiltzea teorikoki hobea baina deserosoa den beste baten ordez”.\nMaskara egokia aukeratzeaz gain, komeni da egunero eguzkitan jartzea, 20-30 minutuz, ahal den neurrian, eguneko erdiko orduak saihestuz, eta krema hidratatzaile egokia erabiltzea larruazal mota bakoitzerako. “Hiru aholku horiekin, maskarak ezinbestean erabiltzeak sortzen dituen arazoen kopurua nabarmen murritz daiteke” esan du dermatologoak.


Irekia Eusko Jaurlaritza - Gobierno Vasco :: Milioi bat euro eskola-garraioko banan banako diru-laguntzatarako (Gobernu Bilera 2017-12-19)\nMilioi bat euro eskola-garraioko banan banako …\n2016-2017 ikasturtean 1.783 ikasle izan ziren laguntza hauen onuradun\nGobernu Kontseiluak gaurko bileran onartu du, Hezkuntza sailburuak proposatuta, 2017-2018 ikasturtean haur hezkuntzako bigarren zikloan, Lehen Hezkuntzan eta Derrigorrezko Bigarren Hezkuntzan ari diren ikasleak eskolara garraiatzeko banan banako diru-laguntzan arautzen dituen Agindua. Deialdi honek milioi bat euroko diru kopurua du.\nDeialdi hau honako ikasle hauen kasuetarako zuzentzen da: batetik, garraio eskubidea izan bai baina Hezkuntza Sailak antolatzen dituen ibilbideetara moldatu ezin diren ikasleentzat, edo bestalde, ikasleek beste erakunde batzuek antolaturiko garraio publikoa erabiltzeari egoki irizten zaion kasuetarako.\nAurreko 2016-2017 ikasturtean deialdi honen onuradun Euskadiko 1.783 ikasle izan ziren orotara: 521 ikasle Araban, 824 Gipuzkoan eta 438 Bizkaian. Hezkuntza Sailak bermatzen du, deialdi honetara bideratzen duen diru-kopuruaren bidez, baldintzak betetzen dituzten eskaera guztiak onartuak izango direla.\nEBAZPENA, 2018ko apirilaren 5ekoa, Hezkuntzako sailburuordearena, haur-eskola pribatuentzako 2017-2018 ikasturterako emandako diru-laguntzak jakinarazten dituena.


Routerrak - i2basque\nI2BASQUE-ekin konektatzeko router markaren eta modeloaren hautapena, izan ere, afiliaturiko erakundeen beharrizanen edota baliabideen araberakoa izango da. Orokorrean, ez dago besteak baino egokiagoa den markarik. Une honetan, i2BASQUE-era konektaturiko erakunde afiliatuek marka desberdinak erabili eta arazo barik dihardute.\nAfiliaturiko erakundeei atal honetako eztabaida irekitzekoa erabiltzeko gomendioa eman nahi diegu, erabiltzen ari diren routerrei buruzko esperientziak, iritziak, zalantzak, kontsultak eta abar azaltzeko. Horrela, informazio praktikoagoa edukiko dugu ekipamendua aukeratzeko:\ni2BASQUE konexioan erabiltzen diren eta routing gaitasuna duten routerrak edo switch-ak honako hauek dira:\nCISCO ekipoak : 3825, 3845 eta 2811, 3750, 6506\nJUNIPER ekipoak : M7i, NetScreen ISG-2000\nCISCO eta NAT routerrak\nCISCO routerretan NAT konfigurazioa berezi samarra da, NAT estatikoa edo dinamikoa erabiltzearen arabera. Berez funtzionaltasuna (edo erabiltzailearen emaitza) berbera da; routerrak ekipoen IPren ordez (gehienetan lerrun pribatukoa) beste bat erabiltzen du (gehienetan lerrun publikokoa), paketeak sarearen kanpoaldera (Internet) bidali baino lehen.\nNAT estatikoaren kasuan, aditzera ematen da itzulpena zer IPtatik zer IPtara egiten den.\nNAT dinamikoaren kasuan, aditzera ematen da itzulpena zer IP lerrunetik zer IPtara edo zer IP lerrunetara egiten den. Itzulpena IP bakarrera egiten denean (NAT dinamikoaren kasuan), beharrezkoa izan daiteke IP hori Loopback interfazera esleitzea.\nOrrialdearen azken aldaketa: 12:06, 3 Otsaila 2009.


Hondarribiko ostalaritza-establezimenduetako arduradunei oharra - Azken berriak - Hondarribia\nHondarribiko ostalaritza-establezimenduetako arduradunei oharra\nAstelehenean terrazak irekitzeko baimena eman zen 'Normaltasun berri baterako trantsiziorako plana' delakoaren 1. fasera pasatzearekin batera. Udalak oharra bidali die ostalaritza-establezimenduetako arduradunei.\nMaiatzaren 11 astelehena eta 12 asteartean, terrazetan ostalaritzako jarduerak berriz irekitzeko aukerak baliatuz, zenbait portaera eta jarrera ikusi ziren terraza horien okupazioari, arretari eta garapenari dagokienez. Horiek nabarmen urratzen zituzten Lehendakaritzaren 8/2020 Dekretuak eta Osasun Ministerioaren SND/399/2020 Aginduak ezarritako nahitaez bete beharreko xedapenak.\nHori dela eta, Udalak atentzioa deitu behar die jarduera horien arduradunei, eta gogorarazi behar die ezarritako neurriak ez dietela nahierako eta ausazko planteamenduei erantzuten, eta are gutxiago beren jarduera profesionala mugatzen duten planteamenduei; aitzitik, COVID-19 kutsatzeko aukera muturrekoaren aurrean osasun-prebentziorako premiei dagozkie.\nHorren ondorioz, ostalaritzako jardueren arduradunei dei egiten zaie beren terrazetan pertsonen arteko gutxieneko distantziari buruzko arauak errespeta ditzaten, eta errespetarazi diezaieten langileei eta bezeroei. Arau horiek honako hauek dira: mahaiak elkarrengandik urruntzea; hamar pertsona baino gehiago elkartzea ezinezkoa izatea, talde bakoitzak okupatutako mahai kopuruarekin bat etorriz; eta garbitasun betebeharrak.\nHonen bidez jakinarazi nahi dizuegu gaurtik bertatik, guztiok, dagokigun osasun-egoeraren larritasuna kontuan har dezagula. Horrekin batera, astelehenean eta asteartean egiaztatutako gehiegikeriak saihesteko beharrezko jardunak burutu daitezela, eta, ondorioz, ez dedila izan beharrezkoa jokabide arduragabe horiek errepikatzeak ekarriko lituzkeen arau-hausteengatiko salaketak izapidetzea.


Hasiera bikaina Ulacia Gruporentzat . diariovasco.com\nHasiera bikaina Ulacia Gruporentzat\nEBA Ligako lehen bi partiduetan bi garaipen eskuratu ditu; bigarrenean 83-62 mendean hartu zuen Venta de Baños\nDenboraldiko etxeko lehen partida jokatu zuen igandean Ulacia Grupok eta garaipen bikaina lortu Venta de Baños talde palen-tziarraren aurka, 83-62. Horrekin EBA Ligako lehen bi partiduetan bi garaipen eskuratu dituzte Goar Artetxek zuzentzen dituen mutilek.\nItxura polita zuen igande arratsaldean Aritzbatalde Kiroldegiak. Horretan ere lagundu zuen urtetako ametsa errealitate bihurtzea lortu zutela ZASTeko arduradunek. Klubeko jokalari guztiak bildu eta familia argazki ederra eta ahaztezina atera zuten, taldeko argazki bana atera ostean. Argazkian parte hartu zuten jokalarietako asko Ulacia Gruporen partida ikustera eta horiei iazkoan ohikoak ziren zaletuak eta jende berria ere gehitu zitzaien, denak saskibaloiaren ikuskizunaren hasierarekin gozatzeko asmoa eta taldearen bigarren garaipena zuzenean bizitzeko gogoarekin.\nGiroa lagun, zaletuak laguntzeko prest, baina jokalariek ez zioten oso fin ekin partiduari. Lehen partziala 21-24 amaitu ostean, bigarren laurdena aldrebes hasi zen, bigarren minutuan Jon Perez epailea lesionatu eta Jorge Caamaño geratu zen epaile bakar gisa. Ondo etorri zitzaion lesioaren momentua Ulacia Grupori Xabier Osak lortutako 5-0ko parzialari esker partida 26-26 berdin-tzea lortu zuten zarauztarrek. Baina gutxi iraun zien pozak Goar Artetxeren mutilei, 1-9ko partziala lortu bait zuten palentziarrek. Hortik aurrera partida pixkanaka hausten hasi ziren Ulacia Grupoko jokalariak, azken 8 minutuetan 21-12ko partziala eskuratu eta aurretik iritsi ziren atsedenaldira 42-38.\nAldagelatik pilak ondo kargatuta atera ziren zarauztarrak, ondo ikasia zuten zonaren aurka nola jokatu behar zuten eta barruko jokoan zein hiruko marratik min eginez markagailuko aldea zabaltzen joan ziren, batez ere hirugarren laurdeneko 5. minututik aurrera, 12-2ko partziala eskuratuta. Laugarren laurdenekoak jokalarien eta zaletuen gozamenerako minutuak izan ziren, tentsioa eta presioa gainetik kendu eta garaipenarekin minutu luzez gozatzekoa. Azkenean tarte zabala erakusten zuen markagailuak, 21 puntu, 83-62, averagerako garrantzitsua izan litekeena.\nPartiduko zenbakiei begiratuta Aitzol Eguskiza izan zen partiduko saskiratzaile nagusia, 18 punturekin, eta pibot zarauztarra ere izan zen Ulacia Grupoko jokalari baloratuena 21 punturekin. Aipagarria lau jokalarik gainditu zutela 10 puntuko langa, Aitzolez gain, Xabier Osa, Jon Saez de Ocariz eta Jon Sanzek. Horrekin batera, talde joko bikaina erakusten duen beste datua dugu tadeak eman zituen 29 asistentziak.\nDatorren igandean 3. garaipenaren bila joango dira Nafarroara. Valle de Egües talde igo berria izango dute aurkari. Aukera polita garaipenen poltsa betetzen jarri eta maila mantentzeko bidea aurrera pauso garrantzitsu bat emateko.\nEl martes se cerrará el paso a nivel de Santa Clara para dar inicio a las obras\nProyección del documental 'En tránsito' sobre las mujeres migrantes en Gipuzkoa


ETE ligako lehen bandera eskuratu du Ondarroak - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroa Arraun Taldeko arraunlariak eta zuzendaritza taldeko kideak, Castro Urdialesen banderagaz. Argazkia: Ondarroako Kirolaren Leihoa\nDenboraldi bikaina egin ostean, lehen bandera astintzeko aukera eduki dute Ondarroa Arraun Taldeko emakumeek. Domekan [abuztuak 30] Castroko uretan Castro Urdiales Hiriko 43. bandera irabazi zuten, eta horri esker ETE ligako historian tokia egitea lortu dute. Estropadaz estropada gorako bidea egin du Antiguako Ama-k, eta denboraldiko azken estropadan aste luzez esperotako saria lortu du Nagore Osorok eta June Aranbarrik entrenatutako taldeak.\nOsorok azaldu duenez, Kontxara begira ipinita dago taldea. “Taldeari freskotasuna emate aldera aldaketa batzuk eginda joan ginen Castrora. Egia esan, ligako laugarren postua mantentzeko asmoagaz joan ginen, eta lasaitasun horrek eragina izan du asteburuan lortu ditugun emaitzetan”. Taldeko entrenatzaile eta patroiaren iritziz, presiorik barik arraun egitea berebizikoa izan da ETE ligako lehen bandera lortzerako orduan. “Oso lasai, estropadez gozatzeko asmoagaz eta liga ondo amaitzeko gogoagaz joan ginen Castrora, eta faktore horiek lehen bandera irabazteko gakoa izan dira. Buruagaz eta lasai arraun egiten ikasi dugu, eta hori izan zen garaipena lortzeko giltza”.\nEzustekoa emanda inork espero gabeko garaipena izan zen ondarrutarrena. Tolosaldea ligako lehen postua ziurtatuta ailegatu zen azken jardunaldira. Ohorezko txandan tolosarrak lehen ziaboga osatzen lehenak izan ziren, baina ondarrutarrek aurrea hartu eta helmugan sartzen lehenengoak izan ziren; 12 minutu, 2 segundo eta 96 ehuneneko behar izan zituzten historian sartzeko. Bigarren luzean hegan egin zuten ondarrutarrek Nagore Osororen gidaritzapean. “Itsaso txarra bazegoen ere, nahikoa ondo moldatu ginen. Azken luzean olaturen bat edo beste hartzea lortu genuen, eta horri esker aurrea hartu genuen”. Tolosaldea bigarren ailegatu zen helmugara (12:04,12) eta Zumaia izan zen hirugarren (12:07,05). Isuntzak, berriz, zazpigarren amaitu zuen estropada (12:30,41).\n‘Antiguako Ama’-ko arraunlariak garaipena ospatzen, Castroko uretan. Argazkia: Ondarroako Kirolaren Leihoa\nGaraipenaren berri eduki orduko herrian turrun hotsa nagusi izan zen, eta herrira bueltan zaleek txalo artean hartu zituzten. Zaleen gozamerako Kamiñazpitik Itsasaurrera kalejira egin zuten bandera eskuan, eta emozioz beteriko une bat baino gehiago bizi izan zuten arraunlariek. Herritar askorek zoriondu du taldea sare sozialetan, baita Zunbeltz Bedialauneta Ibaibarriaga alkateak ere. “Berba gutxi esan, eta euren aurpegiak ikustea baino besterik ez dugu zer lortu duten konturatzeko. Nesken kirolean, arraun elkarteko nesken proiektuan, eta, zelan ez, egunero-egunero beharrean ari diren arraunlari, entrenatzaile eta laguntzaile guztiei, zorionak!”.\nDomekan ez eze, zapatuan [abuztuak 29] ere sekulako estropada egin zuten ondarrutarrek. Hirugarren amaitu zuen, Hibaika bigarren sailkatuarengandik 60 ehunenekora eta Tolosaldea lehen sailkatuarengandik 4 segundotara. Isuntza ere ondarrutarren txanda berean ari zen arraunean, baina zortzigarren amaitu zuten estropada. Denboraldiari dagokionez, ondarrutarrek 74 eskuratuta laugarren amaitu dute liga (Zumaia hirugarren sailkatua baino hiru puntu gutxiago). Isuntzak ere agur esan dio denboraldiari: zazpigarren amaitu dute 37 puntugaz.


BurujabetzaK eta Ekonomia Sozial Eraldatzailea - Lemmy.eus\nBurujabetzaK eta Ekonomia Sozial Eraldatzailea\nHezkuntzan Librezale: prentsa-oharra\nHezkuntza Sailak hezkuntza lege berrirako akordioa urratu du Googlerekin sinatutako hitzarmenaren bitartez…\nPirinioan ekosistema kooperatibo eraldatzaileak sustatzen\nOlatukoopek, Gu Pirinioa eta Nafarroako Gobernuarekin elkarlanean, Pirinioan ekosistema kooperatibo eraldatzaileak sortzeko lanketa egiten ari da. Formazioa eta proiektuen bidelaguntza ardatzekin, lurraldetutako erreferentziazko ekosistemak sortzeko lehen pausoak eman dituzte. Subjektu eraldatzailea…\nBosgarren Olatua Telegram kanala\nEuskal Herriko kooperatibismo olatu berriaren inguruko informazio emateko Telegram kanal hau sortu nuen, gaian interesa baduzu, harpidetu! #BosgarrenOlatua #ESE #Koop…\nJARDUNALDIA: Lurraldeak eta kooperatibak. Katalunia eta Euskal Herriko esperientziak (2022/02/18, Arantzazun)\nLurraldeak eta kooperatibak: Katalunia eta Euskal Herriko esperientziak izeneko jardunaldian antolatuko dugu. Otsailaren 18an Arantzazun bilduko gara, Euskal Herrian eta Katalunian kooperatiben eta lurraldeen artean sortzen ari diren elkarrekintzetan arakatzeko. Elkarrekintza horiek, herri zein giza…\nEREDU BERRIAK: Organizando la vida de manera cooperativa - REAS Euskadi\nBIZITZA MODU KOOPERATIBOAN ANTOLATUZ …\nEuskalHerriaDigitala.eus jardunaldietako bideoak\nEuskalHerriaDigitala.eus jardunaldietako bideoen zerrenda …\nEuskalgintza eta kooperatibismoa\nEuskalgintzaren kooperatibizazio beharraz idatzi dut ARGIA aldizkarian, UEUren #UI49 Udako Ikastaroetan Kontseilua, GEZKI eta Olatukoopekin landutako ildoaren baitan. Zer eta nola inoiz baino garrantzitsuagoa izanen da:…\n#BurujabetzaK garatzeko hauei buruzko informazioa zabaltzea beharrezkoa da, praktikak ezagutu, kezkak elkarbanatu eta proiektuak eraldatzaileak indartzeko.\nBosgarren Olatuan gertatzen ari den euskal mugimendu kooperatiboaren eraldaketa prozesuari eta Ekonomia Sozial Eraldatzaileari lotutako iritzi eta berriak ere zabalduko ditugu bertan.\nInterkooperazioa eta Mutualismoa! #Koop #ESE 🌊


‘After Cage’ musika esperimentaleko zikloa urriaren 21etik 31ra Iruñean ospatuko da – Gazteon KZ\n‘After Cage’ musika esperimentaleko zikloa urriaren 21etik 31ra Iruñean ospatuko da\nE7.2 elkarteak eta Gayarre Antzokiak elkarlanean antolatutako ekimena da.\nUNAI GANDARIAS /2020-10-19/ After Cage musika esperimentazioko jaialdiak hurbilekoaren balioaren aldeko apustua egingo du zazpigarren edizioan. Horrela, zazpi ekitaldi eskainiko ditu, horietatik hiru erabateko estreinaldiak, Iruñeko bost egoitzatan, eta presentzia nabarmena izango du Jose Maria Sanchez-Verdúk, 2003an Musikaren Sari Nazionala irabazi zuenak, bere sormen prozesua tailer hitzaldi batean azalduko baitu. Talentu gazteen promozioa eta txistu eta sorgiñak bidezko saio birtuala izango dira, besteak beste, urriaren 21etik 31ra bitartean egingo den hitzorduaren proposamenak.\nGayarre Antzokiak, Nafarroako Museoak, Nafarroako Unibertsitateko Museoak, Gazteluko plazak eta, berrikuntza gisa, Kasino Berriak programako jarduerak hartuko dituzte, eta, esan bezala, bertakoaren balioa azpimarratuko dute, Zurezko Olerkia edo Akelarre ikuskizunekin, baina baita Estatuko konpositoreen obrekin ere. Eta publikoak garrantzi berezia izaten jarraituko du edizio honetan. Are gehiago, horren lagin bat goi-mailako kontserbatorioko Musikologiako ikasleek aztertuko dutenean, Sandra Myers katedradunaren zuzendaritzapean. Ekintza honek jaialdi honetako proposamen sortzaile eta ez konbentzionalekiko erreakzioa aztertuko du.\nE7.2 taldeak Gayarre-rekin batera antolatutako musika eta hitza, After Cage 2020 urriaren 21ean hasiko da, 20: 00etan, Iruñeko antzokian, ePOS Laben eskutik. Espainian aitzindaria den diziplinarteko proiektu bat da, musikaren eta hitzaren arteko harremana testuinguru eszeniko batean aztertzen duena. Carolina Cerezo, Jose Maria Sanchez Verdu eta Sergio Blardonyk sortutako laborategia Iruñera iritsiko da, bi elementurekin lotutako gaiekin: alde batetik, etxearen irudia, lekua, espazio itxia, alderdi garrantzitsu gisa erakusten dena, bai musikan bai literaturan. Bestetik, zerikusia duten bi pertsonaia daude, amaren eta alabaren irudiak. Gainera, Javier Torres Maldonadok Pilar Fontalba oboista eta Ensemble E7.2 taldeko kidearentzat idatzitako Tensión tranquilo, pieza para oboe y Electrónica estreinatuko da.\nIgandean, hilak 25, Alberto Bernalen Mobile lana ikusi ahal izango da Gazteluko plazan (12.30). Kontzertua, instalazioa eta performancearen generoen artean mugitzen da, eta bertan izena ematen duen espazioa entzutearen bidez hautematea ahalbidetzen du. Lau perkusionista eta performer ibiltari bat izango dira saioan. 27an, 19: 30ean, Nafarroako Museoak Materialaren deskonposizioa eta keinu musikala: espazio akustikoaren, fisikoaren eta argiaren birsorkuntza tailerra hartuko du, José María Sánchez-Verdúren eskutik. Hitzaldi horretan, Kinah obraren materialak erakutsiko dira, eta E7.2 ensembleak hilaren 28an estreinatuko du Gayarren. Noiz aurkeztuko dute musikariek Oriki Louis Aguirreren Obbtalá lana ere. Horrez gain, Cesar Camarero 2006ko Musika Sari Nazionala eta Elliot Carter izango dira taula gainean.\nHilaren 29rako Zurezko Olerkia-Poema de madera izeneko obra programatu da, Luis de Pablok kulturen sintesi bat transmititu nahi du eta Kea abesbatzak interpretatuko du. Azkenik, Kasino Berriak Nerabe programa hartuko du urriaren 31n, eta Felipe Manzano biolinista bezalako talentu gazteek Ramon Paus bezalako musikagileekin hitz egingo dute.\n← Paul Urkijo arabarraren “Dar-Dar” film laburra, Sitgesen saritua\nDonostiako Beldurrezko Asteko abonuak ‘online’ bakarrik salduko dira →\nJazzaldiak nazioarteko airea berreskuratu du\n2021-05-07 2021-05-07 Libe Garcia Kandina\n‘Gazteaukera’ egitasmoan parte hartu duten euskal gazteek hiru kontinenteetako milaka lagunei laguntza eskaini diete\n‘Harrapazank’ programak sarean eta kalean bultzatuko du


Ekaitz Samaniego: "Jendartearen lotsak azpian ezkutatzeko alfonbra da espetxea" - Arrosa\nEkaitz Samaniego Curiel urtarrilaren 5ean irten zen Zaragozako Zuerako espetxetik. 2012ko urtarrilaren 14an atxilotu eta espetxeratu zuen Ertzaintzak Gasteizen, kale eraso bat eta SEGIko militantzia leporatuta, Auzitegi Gorenaren agindua betez. Zortzi urte joan dira ordutik, eta gure artean dago berriz. ARGIA eta HALA BEDIk elkarlanean Ekaitz Samaniegori egindako elkarrizketa entzungai dugu hemen.\nIrakurri hemen ARGIAko elkarrizketa.\nPosted in ZebrabideaTagged #ekaitz samaniego #espetxea #portada


Arrasateko Saioa karate klubeko 3 karateka Oyama Fujimae Nazioarteko XII. kopan izan dira | Mondraberri Arrasateko Ataria\nHasiera Albisteak Arrasateko Saioa karate klubeko 3 karateka Oyama Fujimae Nazioarteko XII. kopan izan...\nArrasateko Saioa karate klubeko 3 karateka Oyama Fujimae Nazioarteko XII. kopan izan dira\nJoan den larunbatean, otsailaren 19an, Oyama Fujimae Nazioarteko XII. Kopa jokatu zen Santa Coloma de Gramaneteko La Bastida kiroldegian. Kyokushinkai karate txapelketa Espainian duela 2 urte baino gehiagotik ospatzen den lehen txapelketa da, pandemia dela eta.\nEspainia osotik etorritako 50 klub baino gehiagoko 250 parte-hartzaile baino gehiago izan ziren, baita Herbeheretako, Georgiako, Belgikako, Suitzako, Costa Ricako eta Italiako ordezkaritzak ere. Goi mailako txapelketa honetan borroka handiak ikusi ahal izan ziren.\nParte-hartzaile horien guztien artean Arrasateko Saioa karate klubeko 3 karateka zeuden. Irati Izurrategi, Danel Izurrategi eta Aitor Madinabeitia, hurrengo kategorietan parte hartu zutenak.\nIrati – Emakumezkoen kumitea -45kg.\nDanel – Gizonezko kadete kumitea -65 kg.\nAitor – Gizonezko senior kumitea -70kg.\nIrati eta Danel goizean lehiatu ziren, benjamin, haur eta kadete kategorietan (8-15 urte).\nIratik, borroka guztiak irabazi ondoren, bere kategoriako lehen postua lortu zuen, gaur egun duen maila ona erakutsiz.\nDanelek, berriz, 3 borrokaldi gogor egin ondoren, Herbeheretako lehiakidearen aurka jokatuko du finalean. Berdinketa hausteko luzeran berdinduta iristen diren lehen erasoaren ondoren, borroka kontrako aldetik erortzen da, Danel bigarren postuan utziz. 4 borrokaldi gogor eta ondo borrokatutakoekin egindako txapelketa handia.\nArratsaldean junior (16-17 urte), 21 urte azpiko (18,19 eta 20 urte) eta senior (+18 urte) mailen txanda zen, Aitorren txanda, bere lehen nazioarteko senior txapelketari aurre egiten ziona. Bertan, bere finalaurreko norgehiagoka argi eta garbi irabazi ondoren, garaipena lortzeko faboritoetako bat zen lehiakide georgiarraren (Lasha Shantadze) aurka jokatzen zuen. Borroka Lasha jaun eta jabe izan ondoren, Aitorrek berdintzea lortu zuen borrokaren erdian, baina georgiarraren teknika argi batek garaipena lortzeko aukerak kentzen ditu, gure lehiakidea bigarren postuan utziz. Oso paper ona eta egindako lan bikaina.\nBalantze positiboa klubetik lehen postuarekin eta 2 segundorekin eraman genuenarena, hainbeste entrenamenduko lana fruituak ematen ari dela pentsarazten diguna. Karate Kyokushinkai modalitate honetako hurrengo txapelketa apirilaren 9an izango da Alcorconen.


tximeleta tatuajeak Artxiboak - Tatuajeak Art Ideas\nTag: tximeleta tatuajeak\nButterfly tatuajeak emakumeentzat\nButterfly tatuajeak guztiontzat tatuaje ideia ezagunenak dira. Tatuaje hauek ospea handiagoa izaten ari dira itxura koloretsuagatik. Butterfly arimaren sinbolo da. Butterfly tatuajeak batez ere neskek gustuko dituzte. Tximeletaren izaera eta emakumeak biak bezalakoa da ...\nCool Butterfly Tattoos Girls For\n1. Koloretako tximeletak tatuaje diseinu tinta neskatilen ideia Nonahi mundu osoan tatuajeak diseinatu dituzte #design jakintsuak eta dama. Patroiak pertsona ospetsuak gainditu ditu, ezaugarri batzuk ez dituzten batzuk biltzen baitituzte ...\n1. Butterfly tatuaje bizkarreko sabelaldea dama begiratzen liluragarri bat Ladies Butterfly tatuaje bat joan bere bizkarrean sabelaldea. Horrek itxura liluragarria ematen die 2 publikoari. Butterfly tatuaje bizkarreko sorbaldan emakumeen itxura emakume erakargarria egiten ...\nTximeleten tatuajeen edertasuna ezin da azpimarratu. Tximeletak maite dituzten guztiek maite dute natura. Emakumeak tatuajeak dituzten gorputz tximeletak dituzten emakumeak dira gehienbat. Tximeleten forma eta koloreak artelanak egiteko ezin hobeak dira. Badago …\nmehndi diseinuatatuaje infinituamaite tatuajeakhegazti tatuajeaktatuajeak gizonentzatkoroa tatuajeakrip tattoosTatuaje geometrikoaktatuaje gurutzatuakcute tatuajeaklore tatuajeakigo tatuajeakeguzki tatuajeakLuma Tattooarreba tatuajeakzodiako zeinu tatuajeakLotus lore tatuajetatuaje tribalakbegi tatuajeBihotz tatuajeaklepoko tatuajeakeskuko tatuajeakneskentzat tatuajeakcat tatuajeakmanga tatuajeakbeso tatuajeakaingeru tatuajeakcherry blossom tatuajemusika tatuajeaklehoien tatuajeakkoi fish tattootximeleta tatuajeakoinez tatuajeakmoon tatuajeakakuarela tatuajehenna tatuajeaingura tatuajeakelefante tatuajearrow tatuajeiparrorratza tatuajeOrkatila tatuajeakolagarroa tatuajebularrean tatuajeakdiamante tatuajeonena lagun tatuajeakbikote tatuajeakscorpion tatuajearrano tatuajeaktatuaje ideiakatzera tatuajeak


Estamentuak (estamentuzko gizartea, gizarte estamentala) – Gizapedia\nHiru estamentuak: kleroa, goian ezkerrean, noblezia, goian eskubian, eta hirugarren estatua behean. Posizio horiek estamentuek Antzinako Erregimenean zuten hierarkia-maila adierazten dute.\nEstamentuak Erdi Aroan eta Antzinako Erregimenean bereizten ziren estrato edo talde sozialak ziren, itxiak oso, funtzio eta pribilegio jakin eta zehatzekin eta gizartean erabateko hierarkia ezartzen zutena. Hiru estamentu bereizten ziren: noblezia, kleroa eta hirugarren estatua, guziak batera estamentuzko gizartea sortuz. Noblezia eta kleroa pribilegioak zituzten estamentuak ziren (adibidez, zergak ordaindu behar ez izatea eta estatuko kargu nagusiak beraien artean banatzen ziren) eta hirugarren estatuan beste guztiak biltzen ziren, burgesak, artisauak, nekazariak eta pertsona marjinatuak. Estamentu bateko kide izatea ez zegoen loturik pertsona baten aberastasun materialarekin: nobleziaren kasuan, jaiotzez eskuratzen zen pribilejioa, aita ere noblea izateagatik (nahiz eta erregeak noble titulua eman zezakeen, berez noblea ez zen pertsona bati, eskertza moduan erresumari egindako zerbitzuengatik, bereziki gerran); kleroan, bokazioz sartzen zen baina nobleziako kideek erabateko lehentasuna zuten kleroko postu nagusietara heltzeko; hirugarren estatuan berriz, aberastasun handiko burgesak zein gaizkile arruntak biltzen ziren. Hala ere, ohikoa zen estamentu pribilegiatuek lursail handiak izatea, beraien mendean zeuden nekazariekin. XVIII. mendean, Antzinako Erregimenaren krisiaren ondoren, etorri zen estamentuen ezabapena, Frantziako Iraultzak bultzaturik, ekonomian gero eta botere handiagoa zuen burgesiak ekarritako exijentziekin etorri zen, nazioan zegokion zeregin politikoa aldarrikatu zuenean.


Aberria maitatzetik Estatua eraikitzera | Enbata\nHarrera / Artikuluak / Aberria maitatzetik Estatua eraikitzera\n« “Une collectivité pour nous prendre en main et recentrer l’action publique”\nBorroka moldeak »\nAberria maitatzetik Estatua eraikitzera\nEnbata(E)K EGINA | Argitaratua: 2013/05/06\nEuskal Herrian abertzaletasunaz hitz egiten ohi dugu. Patriotismoaz alegia, ez nazionalismoaz.\nHala ere, patriotismoaren eta nazionalismoaren arteko desberdintasun semantikoa guztiz politizatua dago: patriotak/abertzaleak, oro har, eta azken bi mendeetan bereziki, estatua zuten nazionalistak izan dira. Nazionalistak, estaturik ez zuten patriotak.\nEgunotan nazionalista zibikoak edo patriotak Estatu ‘demokratiko-kapitalista’ dutenak dira; enparauak nazionalista etnizistak edo nazionalista soilak. Horregatik Euskal abertzaleei Euskal nazionalistak deitzen zaie nazioartean, Frantzia eta Espainia barne, eta ez Euskal patriotak.\nDesberdintasuna ez birsortzearen alde nago. Finean, patriota eta nazionalista bere nazio edo herriaren alde egiten duen oro da. Puristak, frankistak, komunistak, eskumako zein ezkerreko internazionalistak eta zibismo ilustratuaren aldeko eta kontrako Kanadar, Estatubatuar, Britainiar, Alemaniar, Frantziar eta Espainiar ia oro da nazionalista gaur egun. Nazionalista edo abertzalea izatea zure aberriaren biziraupena bermatuko duten mekanismo, erakunde eta estrategien alde egotea da. Ez gehiago, ezta gutxiago ere. Horrexegatik da 21. mendea nazionalismoaren (eta kapitalismoaren) mendea, berriz ere, eta ez (edo ez bereziki) demokraziarena.\nMomentuko indar korrelazioek eragiten dute nazioa Estatuaren bidez defendatzen duenari patriota edo nazionalista zibiko eta Estaturik gabe defendatzen duenari nazionalista (hots, primitibo) deitzea. Jakin badakigu liberal jakobinoek izaki zibikoak besterik ez dituztela nahi. Esentzialki morala eta unibertsalki arrazionala den izaki guztiz autonomoa, alegia. Gainerakoak, nazionalista hutsak garenok, mendekotasunaren amesgaiztoa bizi dugu; politikoki baldintzatuak bizi gara unibertsalak ez garelako. Eta ez gara unibertsalak Estaturik gabeko komunitateek ezin dutelako ez moralitate, ezta lege unibertsalik garatu ere, hartara, ezin zibikoak izan. Hori da, segurtasun-indarrak zabaldu baino lehen, espainiar eta frantziar patriota ilustratuek ekarri ohi duten argumentua. Estatu liberalaren barne bakarrik errotu daiteke zibismoa, eta, horrenbestez, patriotismo zibikoa.\nDikotomia kontzeptual hori (patriota, zibikoa, unibersala, morala versus nazionalista, primitiboa, partikularra, amorala) egikaritzeko liberalismo ilustratuak banakakoa despolitizatu zuen lehenik, unitate moral unibertsala bihurtu ahal izateko ostean. Banakakoa unibertsala bilaka dadin autonomoa izan behar du, hots, bere arrazoiaren bidez (kostu-irabazien kalkulua egin ondoren) moralki egokienak diren Estatu eta identitateak aukeratzeko ahalmena eduki behar du. Identitateak nahi ahala baina arrazionalki trukatzeko gaitasuna duena omen da zibikoa. Modernitateko izaki askea konpromiso politikoak ondasunak bailira salerosteko aukera duena da, eta ez zoriz egokitu zaion herria eta identitatea, Estaturik ezean, hortzekin defendatzeko prest dagoena.\nEuskal abertzaleek dikotomia horren birsorketan estrategia politiko argia balute, esaterako, Estaturik ez dutenei Estatua lortzen lagunduko liokeena, ederki. Baina ez dago halakorik. Nazionalista zintzoa (zibikoa, abertzalea) eta basatiaren (irrazionala, primitiboa) arteko desberdintasuna emakume zintzoa (esaneko emakume garbia) eta maltzurraren (sorgina) artekoaren kalkoa da. Euskal nazionalistak, emakumezkoak eta gizonezkoak bezala, denetarikoak dira: erradikalak, moderatuak, eskumakoak, ezkerrekoak, ilustratuak eta postmodernoak, homosexualak, bisexualak, erdaldunak, euskaldunak, argentinarrak eta senegaldarrak. Nazionalista edo abertzalea izatea nazio edo herri baten alde egitea besterik ez baita. Demokrata bere demosaren alde diharduena den bezalaxe. Eta demosak sistema demokratikoetako nazio garaikideak besterik ez dira. (Teorikoki) komunitate politiko burujabeak dira demosak, historiak, memoriak, teknologiak eta borroka politiko eta sozio-ekonomikoek taxututakoak. Jendarte ezberdinetatik sortutakoak dira bai nazioak baita demosak ere, baina demosak nazioa behar duen bitartean, nazioak ez du demosik behar. Horregatik da gure aroa nazionalista ezinbestean baina demokratikoa hautaz.\nEuskal Herria nazioa da, baina ba al da Euskal demosik? Horretarako Euskal demokrazia bat beharko litzateke. Alta, ezin da Euskal demokraziarik egon Euskal Estaturik gabe.\nNazio edo herri ororen biziraupenak, entitate politiko gisa, sistema politiko berezkoa behar du, preseski, estatugintza prozesuen bidez eraikitzen dena. Euskal nazioa eta kultura mantendu eta garatzeko Euskal Estaturik behar ez dela deritzoten abertzaleak badira. Baina abertzalea izateak, nazioaren alde ekitean baldin badatza, ez dakar soilik hizkuntza eta kultura zehatz baten alde aritzea, berezko hezkuntza, osasun, polizia, justizia, ekonomia eta produkzio sistema sortzea ere badakar. Aberria maitatzetik Estatua eraikitzera.\nJule Goikoetxea (Cambridgeko Unibertsitatea)\nDonostiako itsasertzean jaioa, baina jatorriz Gipuzkoarra, Politika eta Soziologiako lizentziatura Cambridgen, Filosofian Doktore (EHU), Genoa, Geneva, Munich, Berlin, Copenhage,… eta New Yorkeko kontragailurretatik pasata, Kanadako Queen’s Unibertsitatean eman dut azken bolada. Aurrerantzean, berriz ere, Euskal Herriko eta Cambridgeko Unibertsitateen arteko lurrak eta loturak aztoratzen ibiliko naiz. Interesgarriena, noski, aipatzen ez dena.\nAbertzalea izateak, nazioaren alde ekitean baldin badatza,\nez dakar soilik hizkuntza eta kultura zehatz baten alde aritzea,\nberezko hezkuntza, osasun, polizia, justizia,\nekonomia eta produkzio sistema sortzea ere badakar.\nAberria maitatzetik Estatua eraikitzera.\nJendartea Nazioartea Iparraldetik Politika Hauteskundeak Eko-soziala Ekologia Nortasunak Laborantza Hedabideak Euskara\n10:00 Eusko Eguna 2020 @ Ezpeleta\nEusko Eguna 2020 @ Ezpeleta\nApi 4 @ 10:00 – 22:00\n120 pertsona Veunac-en balentrien estreinan\nG7 Kontragailurraren deia\nEusko Elkarteen Eguna\n2019ko Baionako Bestetako zonbait hitzordu!


Ogato - Aurpegi berrerabilgarri ekologikoak larruazal mota guztietarako egokiak - Urari aurre egiteko zorroa - 12cm | Beautyshop.ie\nHasiera / Brand New / Ogato - Aurpegi berrerabilgarri ekologikoak larruazal mota guztietarako egokiak - Uraren aurkako bidaia-poltsa - 12 cm\n7 zenb. (1 pakete)\n2 konpresak 7 zenb. (1 pakete)\nArtikulu honi buruz ✈ MAKILLAJE KENDEKO KOADINA BERRERABILTZAILEA - BIDAIA-PAKETEA 🧳 aurpegia makillaje kentzeko kutxa handi bat, begiak kentzeko kutxa bat poltsiko diseinu malguarekin eta guztiz birziklagarria den kremailera iragazgaitza (PVC eta klororik gabekoa) biltzen ditu. ♻ IRAUNKORRA ETA EKOLOGIKOA - Alternatiba jasangarri eta ekologikoa...\n✈ MAkilajea kentzeko kutxa berrerabilgarriak - BIDAIA-PAKETEA 🧳 aurpegia makillaje kentzeko kutxa handi bat, begiak kentzeko kutxa bat poltsiko diseinu malguarekin eta guztiz birziklagarria den kremailera iragazgaitza (PVC eta klororik gabekoa) biltzen ditu.\n♻ IRAUNKORRA ETA EKOLOGIKOA - Erabilera bakarreko makillaje toailatxoen alternatiba iraunkor eta ekologikoa. Bihurtu ingurumena errespetatzen duen kontsumitzaile eta murriztu zabortegiko hondakinak gaur aldatuz. Animatu lagunak hondakinak murrizteko eta dirua aurrezteko opari perfektu iraunkorrarekin.\n👩 HOBE ZURE AZALARENTZAT 👩🏾 - Zure azala produktu kimiko gogor eta lehorretan bustitzen duten zapi kosmetiko xahutzaileak ez bezala, gure garbigailu berrerabilgarriek ura besterik ez dute behar makillaje geruza guztiak kentzeko, mascara iragazgaitza barne. Makillaje-oihal bigunek zure larruazala garbi eta freskatuta uzten dute eta haurren azalean erabiltzeko ere egokiak dira. Material hipoalergenikoz eginak, azal mota guztietarako egokiak dira.\n🚿 NOLA ZAINDU ZURE EKO PADAK - Alde bikoitzeko mikrozuntzezko kuxinak 250 aldiz garbitu eta berrerabili daitezke, milaka toaila botatzeko eta kotoiaren baliokidea. Erabili bakoitzaren ondoren, garbitu konpresak eta zapiak ur epelarekin eta xaboiarekin igurtziz. Aurpegiko kuxin premium hauek azkar lehortzen dira, beraz, ez duzu luze itxaron beharko berrerabili aurretik. Lehorra zintzilikatu.\n💰 %100eko itzulketa-POLITIKA ESKAINTZEN DUGU - Ziur gaude gure makillaje kutxak berrerabilgarriak guk bezainbeste maite izango dituzula, baina edozein arrazoirengatik gure produktuekin gustura ez bazaude, %100eko dirua itzultzeko bermea eskaintzen dizugu.\nZure azalak onena merezi du\nGure makillaje kutxak larruazal mota eta sentsibilitate guztiekin atsegina den material hipoalergenikoz eginda daude. Zuntz bigunak kosmetikoak eta ezpurutasunak kentzeko trebeki diseinatuta daude ura erabiliz. Utzi toailatxoak eta produktu kimiko gogor eta lehorgarri horiek eta aldatu gure makillaje-kustilen berrerabilgarrietara. Zure azalak eskertuko dizu!\nInoiz ez dugu kalitatea konprometitzen\nZure larruazalean erabiltzen dituzun produktuei dagokienez, ez zenuke konpromisorik hartu behar, horregatik gureak eraginkorrak izateko eta irauteko diseinatuta daude. Alde bikoitzak eta oso handiak, gure kuxinak kalitate handiko material bigunez eginak daude, 250 aldiz berrerabili daitezkeenak.\nEgun nekagarria izan da, ohea keinu egiten ari da, eta aurpegia garbitzea da egin nahi duzun azken gauza. Ezaguna zara? Hemen gaude laguntzeko! Makillajea kentzea ez da inoiz hain azkar eta erraza izan Ogatorekin. Oh, eta epe luzera toallita eta garbigarrietan ere aurreztuko duzu dirua. Irabazi irabazi!\nZaindu dezagun Ingurumena\nLortzen dugu batzuetan ingurumenaren alde egiteak izugarria izan daitekeela. Hori dela eta, modu iraunkorrean bizitzea esfortzu bat gutxiago sentiarazten duen produktu bat sortu dugu, eta errebelazio bat gehiago. Gure kutxa berrerabilgarrietako bakarrak erabilera bakarreko 500 makillaje toaila inguru zabortegira joatea saihesten du.\nKrudelkeriarik gabekoa eta beganoa\nPolita da atsegina izatea. Horregatik, gure produktu guztiak animalien probarik edo animalietatik eratorritako osagairik gabe egin eta fabrikatzen dira. Gure gailu berrerabilgarriek kalitateagatik krudeltasunik gabeko sakrifikatu behar ez duzula frogatzen dutela uste dugu. Atsegin dut zure larruarekin, atsegina lurrarekin eta atsegina animalia guztiekin.\nArazoren bat baduzu, hemen gaude 24/7\nEz dago bezeroen arreta eskasa baino frustragarriagoa. Gure hastapen xumeetatik, beti izan gara bezeroekin obsesionatutako enpresa bat. Gure bezero leialen komunitatea salmenta osteko laguntzan dugun arretaren erakusgarri dira. Edozein zalantza edo iruzkin baduzu, hemen gaude 24/7 laguntzeko. Zure gogobetetasuna da gure lehentasuna.\n%100 birziklagarriak diren ontziak erabiltzen ditugu\nGure ingurumen-inpaktua murrizteko konpromisoa hartu dugu. Gure helburua ahalik eta bilgarri minimoena erabiltzea da, zure makillaje-kostilak seguru iristen direla ziurtatuz. Ogato Makillajea kentzeko kutxen pakete bakoitza gure kutxa berrerabilgarri eta birziklagarrietan ontziratzen da.\nAzala sentikorra? Gure makillajeak azal mota guztiekin atseginak dira. Bota eta botatzeko zapi gehienek azala lehortu dezaketen produktu kimiko sendoak dituzte. Gure makillajeek ura besterik ez dute behar makillajearen arrasto guztiak kentzeko, baita mascara iragazgaitza ere. Ez duzu garbigarririk erabili behar ere; gehitu ur epel pixka bat eta utzi zuntz bigunak magia bezala funtzionatzen, poroetara sakontzeko makillajea hartzeko eta altxatzeko.


Kontuz mendian! – Ostadar SKT\nGaur goizean gure mendizaleak Saioa mendian (1419) egon dira trabesiako eskia egiten eta zoluaren egoera oso arriskutsua dela ohartarazi nahi dute.\nArtesiaga lepoa (-3º) guztiz izoztua zegoen. Tranpoiak eta pioleta eramatea gomendatzen dute.\nBadirudi hurrengo egunetako eguraldia antzekoa izango dela; beraz, igandera arte behintzat kontu ibili mendira joaten zaretenean.\nHorra hor Alexek bidali dizkigun argazkiak.\nsaioa mendia, izotza


Aste honetan ere demaseko beroa egin du. Halere, gezurra iruditu arren, guk berriz ere eskiatzera joateko plana egin dugu.\nPiriniotako lasterketak bukatutzat emanda, aste santuko alpetarako irteera daukat buruan. Horrek zera esan nahi du: Alpinismo pixkat, ibililaldi luziak eta jeitsiera teknikoak praktikatzeko biharra. Horrez gain, denboraldi guztixa karreretarako entrenatzen bakarrik pasatzian pena ere badaukadanez, hori dana koktelera batian sartu, eta honako plana urten zan:\nZapaturako, Arriel Soqueseko bailaratik.\nAurreko urtian ezagutu genduan bailara hau: Callou de Soques. Bailararen mendebaldeko orientaziua klabia izan zan irteera aukeratzeko, eguzkixak arratsaldian jotzen dabalako hemen.\nInterneten begiratzen, Fidel Mendiaren blogian tontor hau aurreko astian in zabala ikusi genduan, eta Fidel beste maila batian egon arren, saiakera itxia pentsatu genduan.\nIbilbidia ez zan nahi besteko luzia, baina horrela komeni aurrikusitako beruangatik.\n7:30etan jaiki eta 45bat minutuko porteuan ondoren jarri genitxuan eskixak (aurreko urtian bezela, baina aurrekuan ixa hilabete beranduago zan! Maiatzeko elur baldintzak daoz jada)\nDe 2011 Apirila\nFokeatzen hasi eta konturatu ordurako Arrielen pare parian gaozen. Puff, hori itxura!!! Oindiok goiz xamar, eta Petit Arriel in genduan.\nbistekin disfrutatu (Sala Balaitouseko diagonalari begira) eta konfidantza hartzeko bi tontorrak banatzen ditxuan jetsiera in genduan ondoren Arrielera juteko.\nBehetik kranpoiak jarri, eta gora! Ez jakun esperota bezela urten. Elurra, beruagatik goi partian ustel xamarra zauan, eta errespetua eman zigun.\nHori edo aspaldiko partez patixotxo baten aurrian gaozela, ez dakit zer izango zan, baina ixa tontorrian buelta ematia erabaki genduan!\nOindiok goizo, maldan erdixan hasi zan eguzkixa ematen, eta bertan eskixak jantzi eta argazkixan ezker aldian daguan malda besterik ez genduan jeitsi!\nIxa goraino igo eta destrepia in zabenak asetu ziran, baina Sala eta bixok goguekin geratu ginan maldan erdixan. Ni igotzeko goguekin, baina eskiatzen jeisteko nere burua ikusten ez nabanez, destrepatzen jeistiak atzera botatzen ninduan, Salak berriz, igotzeko arazorik ez, eta jeisteko are gutxiago; izan ere, Sala gure Fidel da, Argazki kamara handixa aldian hartuta ibiltzen da. Ikusi bestela bere argazkixak:\nPanoramika txulo txulo batzuk\nMezzalamara guazen hirukotia\nhemen ikusi leikez\nArgazkixetan ez ezik, eskiatzen ere ez da makala gure Sala!\nEta berriz kalidade arruntera bueltauaz, bidixo honetan gure hiru ausartak Arrielen paretian elur gogorretan eskiatzen\nHortik behera, tentsiua jeitsita, lasai asko jeitsi ginan Midi d'ossau pare parian geneukala.\nArriel Tena bailaratik (Bubaleko presatik) Gu ikusten ez dan aurpegixan ibili ginan\nHurrengo egunerako Aran eta bixok geratzen ginan. Gogua, Punta Escarra itxia zan. Aurreko batian ipar korridoria in eta sokaripe jutiarren buelta eman bihar izan genduan, eta oinguan soka ta guzti ipar ekialdetik igotzia zan asmua. Halere, beruangatik ipar kanaletaz ahazteko jarri zaban Jorgek bere blogian.\nBeste plan bat aurkitxu genduan. Sabocos.\nBubaletik gora daguan pista bat hartu, eta ixa eski pisten pareraino ixo ginan. Telera, Punta escarra, Midi, Arriel, Garmo... danak parez pare lo in genduan Tena bailarako balkoi paregabe honetan.\nBiharramunian lehenik pistetara sartu, zeharkatu eta sabokoseruntz hartu genduan.\nElur gehixo daguanian badago pistetan sartu gabe juterik, baina oinguan ez! Pistak pasatu ostian parez pare geneukan.\nParian ipar maldak, eskuma aldian "Panticosa Ice" kanala ikusi leike, eta eskumako malda, berriz ere mendebaldeko malda da igotzeko aukeratu genduana, azken ordura arte eguzkixak ematen ez diolako\nBailara itxi batian sartu ginan, elurjausi handixak zeharkatu, eta malda ixo genduan.\nOindiok nahiko ondo zauan, baina gora iritsi ginanian iparraren ekialdia zan, eta papa papa aurkitxu genduan elurra.\nTontorrerako Arista guztia pasatu bihar genduan, eta jada eguzkixak ondo berotzen zaban alderdi honetan. Jeisterako, beraz, beroegi egongo zala pentsauaz, astebukaerako bigarren rajada izan zan.\nKotxera bueltatu, Telerari azkenengo argazkixa atara eta Elgoibarrera buelta.\nEz da buelta ona izan, izan ere, Saez, nere lagun minaren ama hil dala abixatu bait dit berak goizian!!! Lehen bait lehen bueltatu eta berari eta sendiari besarkada bat emateko garaiz iritsi gera behintzat! Horrelako berrixak beti dira tristiak, eta lagun min batena danian are gehixo. Hemendik dolumin sentikorrena beraientzat.


Igeri egin eta jolastu. Deia, Noticias de Bizkaia\nIgeri egin eta jolastu\nSetao igeriketa kluba prest dago eskolarteko liga bukatu eta udako ohiko trofeoetan parte hartzeko\nMiriam Rodríguez - 2017(e)ko apirilaren 27a, osteguna - 12:47etan eguneratua\nHilabete batzuk barru Las Lanaseko torneoa helduko da. (Argazkia: Jose Sampedro)\nBETI, esaten da haurrak arrainen pare egoten direla igerilekuan, eta halaxe da;behin barruan daudela, zaila izaten da uretatik ateratzea. Igerilekuan gurasoak esertzeko harmailarik badago, errazagoa izango da dena;baina, halakorik egon ezean ere, behar beste denbora geratzen dira haurrak igerian. Horixe gertatzen zaie Sestao Igeriketa Klubeko kideei. La Benedictinan egiten dute igeri, dagokien txandan eta, ondoren, ez dute uretatik irten nahi izaten;eta irten egiten direnean, waterpolora igarotzeko izaten da, Las Llanaesera pasatzeko, alegia.\n60 haur inguru dira Sestaoko klubean, eta 30 urte daramatza honek udalerrian igeriketa sustatzen. “Adin eta mailen arabera sailkatuta daude haurrak, eta pozarren gaude egun diren taldeekin. Urte batzuetan haur gehiago izaten dira eta beste batzuetan gutxiago;baina iaz, adibidez, ikaragarri egin zuen gora kopuruak”, kontatu digute erakundekoek. Izan ere, boladan dago igeriketa txikienen artean. Eskolarteko ligari begiratu besterik ez dugu egiaztatzeko igerilekuak goraino egoten direla lehiaketa izaten den asteburuetan. Gainera, talde gehiago sortu behar izan dira, baita egun gehiago ezarri ere.\nBestalde, Sestaoko klubak waterpolo taldea ere badauka, eta igeriketan hasten diren pertsona asko waterpolora pasatzen dira;igeriketan geratzen direnen kopuruak, baina, nahikoa handia izaten jarraitzen du.\nHorretaz gain, denboraldi honetan hobekuntza nabaritzen ari dira begiraleak igerilari gazteenen artean, eta oso seinale ona da hori. “Aurten oso ondo ikusten ditugu. Txikienak maila ona hartzen ari dira lehiaketara begira”, baieztatu dute.\nEdozelan ere, Sestaoko Igeriketa Kluba harro dago bertako zenbait kide Espainiako txapelketetan egon izanaz, baita dominak eskuratu izanaz ere;izan ere, zenbait harri preziatu eskuratu dituzte parte hartu duten trofeoetan zein Bizkaiko txapelketetan. “Bada mutil bat bular-igeriketa estiloan, oso ona dena;eta kimu kategoriako bat Espainiako txapelketan izan zen. Ez zuen irabazi, baina zailena ez da lehiatzea izaten, bertara heltzea baizik. Horraino heltzeko gainditu beharreko oztopoak ugariak dira, baina harro gaude parte hartzeko aukera izan duelako”, azpimarratu dute begiraleek.\nIgerilariak erakartzeari dagokionez, igeriketa eskola da kide gehien ekartzen dituena. Klubetik aparte dagoen arren, bertan ikasten dute haurrek igerian eta, ondoren, igeriketa edo waterpoloan probatzera animatzen dira gero. Bestalde, lehen hitzaldiak egiten ziren ikastetxeetan, haur gehiagok izena eman zezaten. “Orain ez dugu haurrak erakartzeko kanpainarik egin beharrik;jendeak ezagutu egiten gaitu, igerilekuan ikusten gaituzte eta. Jartzen ditugu kartelak herrian, bai, baina ez dugu askoz gehiagorik egiten. Lehen hitzaldiak ematen genituen Sestaoko ikastetxeetan, gurasoak animatu zitezen seme-alabak apuntatzera, eta klub barne-hartzailea dela azaltzen genien. Kuotekin arazorik izanez gero, horretan ere laguntzen saiatzen ginen”, kontatu digute klubekoek.\nErakundearen arazo bakarra espazio falta izango da beharbada, baina horixe bera gertatzen zaie igeriketa eta waterpoloan dabiltzan talde guztiei. La Benedictan entrenatu ohi dira eta, entrenamendura asko hurbiltzen badira, estuago ibiltzen dira;bestela, normaltasunez egin ahal izaten dute entrenamendua. “Joko bidez entrenatzea gustatzen zaigu, kontua ez baita denbora osoan metroak egiten ibiltzea. Bihurriak dira, baina jaramon egiten digute normalean. Kontrolatuta dauzkagu. Pena da ba-tzuek utzi egiten dutela azkenean, eskolaz kanpoko beste jarduera batzuetan ere egoten direlako. Benetan gustuko dutenak gurekin geratzen dira, baina nagusitzen doazen heinean nabaritu egiten da beherakada”, baieztatu dute begiraleek.\nDenboraldi amaiera heltzear dagoen honetan, torneoei ekiteko ordua helduko zaie. Klub askok egiten dituzte euren torneoak eta Sestao ere ez da atzean geratuko horretan. Hilabete batzuk barru Las Llanaseko torneoa helduko da. Talde ezberdinak gonbidatuko dituzte eta giro polita egotea espero dute, urtero bezala, harmailak goraino. Gainera, itsasadarraren ohiko zeharkaldia ere ez da faltako. Publiko mota guztiei zuzenduta dago, bi distantzia ezberdin egiteko aukera dagoelarik. Urteren baten izena eman izan du eskolako kimuen kategoriako igerilariren batek eta bukatu egin dute lasterketa;izugarri poztu du horrek klubeko jendea.\nIgeriketak jarraitzen du zaleak erakartzen, nahiz eta zenbait modalitatek -tximeleta estiloak kasu- zailtasun handiagoak agertzen dituzten. Sestaon jarraitzen dute igeriketa eta waterpoloa sustatzen, jarduera osasungarri eta dibertigarri gisa. Haurrek ondo pasatzen dute eta itsasadarreko zeharkaldietan ere ematen dute izena. Lana ondo egiten ari den seinale.\nRahm se queda con el premio de consolación


Arratia homofobia, lesbofobia eta transfobiaren kontrako burrukan\n1990eko maiatzaren 17an, gaixotasun mentalen zerrendatik kendu eban homosexualidadea Osasunaren Mundu Erakundeak. Horregaitik, maiatzaren 17an, Homofobia, Lesbofobia eta Transfobiaren aurkako Nazinoarteko Eguna ospatuten da.\nHori dala eta, Arratiako Udalen Mankomunitateak (AUM) adierazpen instituzionala onartu dau, orientazino sexuala eta genero identidadean oinarritutako diskriminazinoaren aurkako burrukan daukan konpromisoa berresteko.\nHorren adibide, AUMko Berdintasunerako Ordenantzea dala dinoe Mankomunidadetik. "Izan be, helburua andren eta gizonen bardintasuna lortu eta identidade eta sexu aukeren ugaritasunaren aitortza ahalbideratzea da Arratiako herrietan". Horretarako, ikasturtean zehar, Arratiako Hezkuntza zentroetan; Igorre eta Lemoako institutuetan eta Lanbide Heziketako Zulaibar Ikastegian, aniztasun afektibo-sexualaren gaineko tailerrak egin ditue ikasleakaz.\nBestalde Berdindu! Programa zabalduten jarraituko dabe, "ikastetxeetako orientatzaile, aholkulari, zuzendari, irakasle eta ikasleai arreta eta prestakuntza emoten jarraituteko". Izan be, Berdindu! Eusko Jaurlaritzaren zerbitzu publikoa da sexu eta genero aniztasunagaz zerikusia daukien gaien inguruan informazinoa eta arreta emoteko. Datorren ikasturtean be tailerrak emoten jarraituteko asmoa adierazo dabe AUMtik.\nGurean, LGTBQ (lesbiana, gay, transexual, bisexual eta queer) taldeko personak eta heterosexualak lege eta eskubide bardinak izan arren, oindino be indarkeria sufriduten dabe askotan. Espainiako LGTB federazinoaren arabera, talde honeetako gaztetxoen erdiak baino gehiagok, eskola-jazarpena jasaten dabe euren orientazino sexualagaitik.


Jinebran, joku motela\nZeruko Argia, 4 zk., 1963-03-24\nDesarmeko alkar-izketa, «amazazpietakoa» deritzaiona, jarraitzen da Jinebran, arrastaka ta batere garrik gabe.\nAzken auetako egun batean, lendakari biak, amerikatarra, William Forster, eta errusitarra, Tsarapkine, batzarra utzirik beren etxetara joan dira, alkar-izketa au ezertarako izango eztalakoan oraingo pauso ontan beintzat.\nJoan baño len bi politiko-gizonak alkar jardun izan dute geroko jokabideari buruz. Solas onen ondoren len baño illunago gelditu dira biak.\nErabaki batera eltzeko itxaropena ez da ala ere osoro galduta, agian biar edo etzi egokera aldatu bailiteke.\nKorapilluen iturburu nagusiena eztago teñika-gaietan. Zeñek eta nola aztertu bearko dituzten Estaduen armamenduak, zenbat azterketa antolatu urteka, iru, errusitarrak ezkeñi bezela edo zortzi ameriketarrak eskatzen dituzten legez, eta beste onelako galdekizunak ondorengoak dira-ta.\nOrain falta dana da egiazko borondatea, antolamenduren bat irixteko naia.\nJoan diran egunetan tartekoak —neutralak edo «non alignés» orain esan oi dan bezela— aterabide batzuek asmatu arren, alperrik egin dute beren jokua. Egia esan bi aundiak ez dute oraindik alkar konpondu nai.\nInglaterran, laboristak, borondate guziak bateratu naiaz, iru kondizio jarri dituzte. Lenengoa izango zan emendik aurrera urtero bost armamendu-azterketa egitea. Areago sei urte barruan armamendua erdi batera gutxituko litzake eta atomo-iskillurik gabeko eskualde aundi batzuek antolatuko lirake.\nBere aldetik, otsaillaren azken egunetan, Errusiak asmoa bota zuen, OTAN eta Barsobia-Elkartasunaren arteko «oldargabeko» tratu bat egiteko. Asmo au onartu ezkero iskillu berri guziak kendu eta eztabaidak ONU'n atondu litezke.\nBañan sartaldetarrak erantzun zuten ezetz, tratu onek ayei baño errusitarrei abantailla geiago ekarriko ziela.\nAuzi ontan beste askotan bezala, alde bietakoak besteen errua dala diote alkarri.\nAinbeste aitzakiekin argi ta garbi egiztatu al izan da iñork ez dula lardaska ontatik atera nai, ez amerikatarrak ez errusitarrak.\nTarteko erriak illun xamar gelditu dira beren bitarteko lana obe bearrez egin arren orain arte ezer ere erdetsi eztutelako.\nBañan alare jo ta jo jarraituko dute Jinebran. Askotan arazo mota onetan, bat batean garbitu oi da odei ertzea.